Νοεμβρίου 2010 - Ioanna's Blog\nIn: Uncategorized Νοεμβρίου 22, 2010 By: Ιωάννα\n"Το θέατρο πληρώνει ακριβά το τίμημα της κρίσης, τονίζουν σημαντικοί εκπρόσωποι του χώρου"\nΑυτή η ατάκα μου έχει ζαλίσει το μυαλό τώρα τελευταία. ΄Ολοι γκρινιάζουν, παραπονιούνται, "η κρίση φταίει"\nΟΧΙ ΚΥΡΙΟΙ ! επιτέλους ας βάλουμε τα πράγματα μια φορά στη θέση τους κι ας τα πούμε με το όνομά τους.\nΚαμμία κρίση δεν φταίει. Το θέατρο μια ζωή δεν πλήρωνε. Από το θέατρο ποτέ δεν ζούσες ευπρεπώς. Είναι τυχαίο κύριοι που όλοι οι ηθοποιοί κάνουν άλλες δουλειές? ποιοί ζουν από το θέατρο και μόνο? Η ατάκα που επικρατεί χρόνια τώρα είναι "τι δουλειά κάνεις?"......"ηθοποιός"......."αααα!!!! σε ποια καφετέρια δουλεύεις?"........έτσι είναι κύριοι! άλλοι σε καφετέριες, άλλοι σε γραφεία γραμματείς, άλλοι καθαρίστριες, άλλοι κούριερ, άλλοι πιτσαδόροι, άλλοι οικοδομή, άλλοι σε σουβλατζίδικο, άλλοι σερβιτόροι σε ταβέρνες, άλλοι τηλεφωνητές, άλλοι κλόουν, άλλοι στον δήμο καθαριότητας με συμβάσεις 2μηνες και 8μηνες......κάθε άλλο παρά ηθοποιοί!!!!! κι όλα αυτά τα επαγγέλματα που κάνουν να επιβιώσουν είναι περιστασιακά....είναι για λίγο καιρό.....μετά πάλι στην ανεργία.....άνεργος ηθοποιός.....άνεργος γενικά για κάθε κατηγορία.......και τώρα μιλάτε για την κρίση? ποιά κρίση? το επάγγελμα αυτό έχει κρίση εδώ και 40 χρόνια!!!!!! Η δήθεν κρίση της ελλάδας σας πείραξε?\n΄Ολα τα χρόνια στα θέατρα παίζουν ομάδες που η μόνη τους οικονομική απολαβή είναι τα ποσοστά επί των εισιτηρίων. Δηλαδή μιλάμε για μικροποσά που φτάνουν για τα τσιγάρα του μήνα.\nΚι αν υπάρχουν κάποιοι ακόμα που παίρνουν μισθό, αυτοί είναι ελάχιστοι ανάμεσα στους 10.000 ενεργούς δηλωμένους ηθοποιούς. Κι αυτό γιατί υπάρχουν ακόμη οι επιχειρηματίες οι οποίοι σέβονται τον ηθοποιό κι αυτό που εκπροσωπούν οι ίδιοι.\nΚι επιτέλους ας σκεφτούμε και οι ηθοποιοί πως το ζητούμενο δεν είναι απλά να βρίσκεσαι πάνω σε μία σκηνή, να παίζεις για να υπάρχεις......έχεις δώσει την ψυχή σου "ηθοποιέ" και ανέχεσαι να σε αμοίβουν με το τίποτα. Ανέχεσαι να αμοίβεσαι μ΄ένα "μπράβο είσαι πολύ καλός ηθοποιός". Ανέχεσαι να αμοίβεσαι με ένα δελτίο τύπου με το όνομά σου σε ένα περιοδικό ή μια εφημερίδα. Ανέχεσαι να σε αμοίβουν με την υπόσχεση ότι θα σε πάρουν και του χρόνου με καλύτερες προυποθέσεις. Και του χρόνου δεν έρχεται ποτέ. ΄Η αν έρθει πάλι στα ίδια θα είσαι. Γιατί απλά ήταν μόνο υπόσχεση.\nΓιατί? για να λέμε ότι είμαστε ηθοποιοί? για την τέχνη? οκ.....ας κάνω θέατρο δωρεάν για την τέχνη. Αλλά και πάλι αναρωτιέμαι. Ποιά τέχνη? πού βρίσκεται η τέχνη στην Ελλάδα? Για ποιά τέχνη να καταθέσω την ψυχή μου σε πολύωρες πρόβες , και σε μελέτη στο σπίτι. Κι όλα αυτά γιατί?\nΑυτά είχα να πω εξοργισμένη και γι΄αυτό το λόγο είμαι εκτός θεάτρου φέτος. και θα συνεχίσω να είμαι εκτός όσο θα υπάρχει αυτή η κατάσταση. Προτιμώ να κάνω άλλη δουλειά για να ζήσω ευπρεπώς και όχι ζητιανιά. ΄Οχι για να λέω ότι είμαι ηθοποιός.\nΚαλλιτέχνης ήμουν, είμαι και θα είμαι......αλλά .........αν είναι έτσι....προτιμώ να ανεβάσω παράσταση στο σπίτι μου, να φωνάξω και 10 φίλους και άλλους 10 γνωστούς, να παίξω τον ρόλο της ζωής μου και να με χειροκροτάνε.....αφού τελικά αποδεικνύεται ότι αυτή είναι η κάψα μας!!!\nΗθοποιός σημαίνει ποιώ ήθος......αξιοπρέπεια. Κάτι όμως που ανεχόμαστε οι ίδιοι να χάνουμε. Εγώ δεν το ανέχομαι όμως!\n(σκέφτομαι......μήπως να ξεκινήσω από τώρα την προεκλογική μου εκστρατεία??..........χιούμορ κάνω....!!!!!! :):):):))\nΑπλά κάποτε ας μάθουμε να μην κρυβόμαστε πίσω από το δάκτυλό μας για να δείξουμε προς τα έξω μόνο τη γκλαμουριά. Και τα καλάμια ας τα αφήσουμε σπίτι μας ...καλό θα είναι !\nΚαι θα κλείσω αυτό το άρθρο με τα λόγια ενός αγαπημένου μου ηθοποιού του Βασίλη Τζιβιλίκα από μία πρόσφατη συνέντευξή του : " - Στην Ελλάδα έχουμε 500 παραστάσεις το χρόνο. Δηλαδή 1,2 πρεμιέρα την ημέρα! Καταλαβαίνετε ότι είναι αστείο να μιλάμε για κρίση. Ασφαλώς ο τζίρος θα επηρεαστεί από την οικονομική κρίση, αλλά ο τζίρος δεν καθόρισε ποτέ τις τύχες του θεάτρου στο σύνολο του. Τα θέατρα ανοίγουν γιατί οι ηθοποιοί θέλουν «να φανούν». Όσο για τα χρήματα, θα τα βρουν από αλλού: τηλεόραση, μεταγλωττίσεις, διαφημίσεις, επιχορηγήσεις, ο μπαμπάς... Άλλα είναι τα προβλήματα του ελληνικού θεάτρου, και όχι η οικονομική κρίση. "\nΖητώ συγνώμη από τους συναδέλφους αν φάνηκα λίγο σκληρή. Αλλά ας σκεφτούμε όλοι επιτέλους λίγο σοβαρά και ώριμα.\nΚαι όχι μόνο οι ηθοποιοί!\nΜοτέρ, ποντίκι, πάμε – ΕΛΕΥΘΕΡΟΤΥΠΙΑ\nIn: Uncategorized Νοεμβρίου 13, 2010 By: Ιωάννα\nΕννέα το βράδυ: ο κόσμος παίρνει τη θέση του στην αίθουσα, τα φώτα σβήνουν και η ταινία αρχίζει. Αλλά δεν είναι απαραίτητο να γίνει έτσι: τα φώτα είναι αναμμένα κι είσαι παρέα με το PC σου και σπιτικό ποπ κορν. Αλλες εποχές, άλλα ήθη. Ολοένα και περισσότεροι στην Ελλάδα βλέπουν πλέον ταινίες, αλλά και σίριαλ, στο Ιντερνετ.\nΟι πρωταγωνιστές της νεανικής σειράς «The Flatmates» που προβάλλεται από το web TV του ΑΝΤ1. Από πέρυσι η σειρά είχε 800.000 επισκέπτες. * Στον χώρο του σινεμά ο Κυριάκος Χατζημιχαηλίδης, σκηνοθέτης και παραγωγός ταινιών μικρού μήκους, είναι από τους πρωτοπόρους. Εκτός από την ιστοσελίδα shortfilm.gr, τη μοναδική βάση δεδομένων για την ελληνική μικρού μήκους ταινία, το 2003 δημιούργησε το bigbang.gr: ένα διαδικτυακό φεστιβάλ ταινιών μικρού μήκους που προβάλλει δωρεάν 300 «μικρές», με τη σύμφωνη γνώμη των δημιουργών τους. Το τονίζουμε αυτό το τελευταίο, γιατί η πειρατεία στο Ιντερνετ δίνει και παίρνει… Η ταινία της εβδομάδας αλλάζει κάθε Πέμπτη, όμως ο χρήστης μπορεί να επιλέξει και μεταξύ δεκάδων άλλων.\nΟι ταινίες προβάλλονται με φόντο μια πολυτελή αίθουσα κινηματογράφου (που βέβαια εξαφανίζεται όταν επιλέγεις full screen), χωρίς «κολλήματα» (με ADSL σύνδεση πάντα) και καλό ήχο, αλλά όχι δυνατό ήχο (εφοδιαστείτε με ακουστικά). Ο θεατής στη διάθεσή του έχει αναλυτικά στοιχεία για την ταινία, σχόλια επισκεπτών και extras.\nΔύσκολα χωρίς διαφήμιση\nΣτην ίδια «οικογένεια» ανήκει και το σάιτ shortfromthepast.gr, που «προβάλλει» επιλεγμένες, παλιότερες μικρού μήκους των Κ. Φέρρη, Φρ. Λιάπα, Τ. Μαρκετάκη, Λ. Ξανθόπουλου, Λ. Παπαστάθη κ.ά. «Στο ελληνικό Ιντερνετ δεν υπήρχε άλλο τέτοιο εξειδικευμένο site», λέει ο Κ. Χατζημιχαηλίδης. «Βέβαια υπάρχουν διάφορες άλλες ιστοσελίδες που προβάλλουν ακόμα και μεγάλου μήκους ταινίες, χωρίς όμως επίσημες και νόμιμες διαδικασίες. Θα βρείτε μέχρι το «Αλίκη δικτάτωρ». Πόσο πιθανό είναι να έδωσε άδεια η Finos Film;».\nΤο εγχείρημα το ανέλαβε μόνος. «Δυστυχώς, δεν υπάρχει ακόμα διαφήμιση -είναι πολύ δύσκολο. Μια ανάσα μας έδινε μέχρι πρόπερσι μια μικρή στήριξη από το Ελληνικό Κέντρο Κινηματογράφου». Το οποίο, παρεμπιπτόντως, θα μπορούσε να αξιοποιήσει τις τεράστιες δυνατότητες που προσφέρει ο ωκεανός του Διαδικτύου σε μια ηλεκτρονική πλατφόρμα προβολής μεγάλου μήκους ταινιών. Ομως με τις παρούσες δυσκολίες το αντιμετωπίζει μάλλον ως πολυτέλεια. «Η Ρωσία το έκανε πρόσφατα: το εκεί Κέντρο Κινηματογράφου έβαλε όλες τις ρωσικές ταινίες στο Ιντερνετ για να πατάξει την πειρατεία. Αλλες τις προβάλλει δωρεάν και άλλες με αντίτιμο».\n* Κάποιοι σκηνοθέτες μας, πάντως, δεν κάθισαν με σταυρωμένα χέρια. «Ανέβασαν» τις ταινίες τους οι ίδιοι: ο Βασίλης Ραΐσης βραβεύτηκε πέρυσι στο Φεστιβάλ Θεσσαλονίκης για την πρώτη, ψηφιακά γυρισμένη, μεγάλου μήκους νεανική ταινία του «Το τελευταίο τραγούδι του Ελβις», όμως το φιλμ είχε ήδη κάνει την πρεμιέρα του στο Ιντερνετ (www.elvislastsong.com), όπου παίζεται δωρεάν εδώ κι έναν χρόνο.\n«Αυτό το αντάρτικο σινεμά, όσο σκληραίνουν οι συνθήκες, σε λίγο ίσως είναι μονόδρομος» λέει ο σκηνοθέτης. «Και ξέρετε κάτι; Το κοινό σού χαρίζει τα μικροψεγάδια της εικόνας αν του δώσεις μια καλή ιστορία, δυνατές ερμηνείες και κάποιο ύφος. Ολ’ αυτά μπορούν να γίνουν με ελάχιστα χρήματα». Το απέδειξε η δική του ταινία, την οποία γύρισε ολομόναχος. «Μέχρι σήμερα την έχουν δει 6-7.000 άνθρωποι. Αν έβγαινε στα σινεμά, άντε να παιζόταν 1-2 εβδομάδες. Θα πήγαιναν οι φίλοι μου και οι φίλοι των φίλων μου. Και τα λιγοστά έσοδα από τα εισιτήρια θα πήγαιναν βασικά στους διανομείς και τους αιθουσάρχες».\nΩραία ολ’ αυτά, αλλά δεν υπάρχουν και μειονεκτήματα; «Ασφαλώς. Χάνει λίγο σε ποιότητα η εικόνα. Για να «τρέχει» εύκολα είσαι αναγκασμένος να κάνεις εκπτώσεις στην ανάλυση. Επιπλέον, αποκόβεσαι από κάποιον κόσμο που δεν έχει ευχέρεια με όλ’ αυτά. Και βέβαια, είναι πιο μοναχικό. Κάποιοι βλέπουν πέντε λεπτά και τέρμα. Είναι ένας ολόκληρος υπόγειος κόσμος που δεν έχει μελετηθεί ακόμα».\nΟ ίδιος υποστηρίζει πως τα έργα τέχνης πρέπει να αφήνονται ελεύθερα πιο σύντομα απ’ ότι ισχύει σήμερα. «Δεν προτείνω το freedownload ως μόνιμη λύση ούτε θεωρώ πως πρέπει να καταργηθούν τα πνευματικά δικαιώματα. Ομως υπάρχει ένας υπερβολικός φόβος των δημιουργών για το Ιντερνετ. Θα πρέπει να βρεθεί μια φόρμουλα. Στις 100 ελληνικές ταινίες οι 99 θάβονται. Γιατί να μην μπορεί το ΕΚΚ να τις προβάλλει στο Ιντερνετ όταν ολοκληρώσουν των κύκλο τους;»\n* Η Λουκία Ρικάκη είναι από τους πρώτους που ερεύνησαν τις προοπτικές του Διαδικτύου. Αυτή τη στιγμή μπορείτε να παρακολουθήσετε ταινίες και βίντεό της στο youTube (http://www.youtube.com/profile?user=lrikaki), και στο vimeo(http://www.vimeo.com/user2464874). Στο youTube ανεβάζει μέχρι και stand up («Νύχτες κωμωδίας»).\n«Εμένα μόνο καλό μού έχει κάνει όλο αυτό. Δημιουργούνται απίστευτες δυναμικές -και είναι λάθος να το αναχαιτίσεις. Το youTube έχει κάποιες δικλίδες ασφαλείας ως προς την πειρατεία, όμως πρακτικά οποιοσδήποτε μπορεί να ανεβάσει οτιδήποτε, αρκεί να είναι κομμένο κομματάκια (το youTube δεν επιτρέπει βίντεο άνω των 10 λεπτών). Ομως εγώ προτιμώ να κυκλοφορεί το έργο μου. Εστω και δωρεάν».\n* Μια οργανωμένη προσπάθεια, που προϊδεάζει για το τι μέλλει γενέσθαι (video on demand), είναι το www.greece.onlinefilm.org που έχει την υποστήριξη του ευρωπαϊκού προγράμματος MEDIA. Λειτουργεί τρία χρόνια στην Ελλάδα (πρόκειται για την ελληνική σελίδα του ευρωπαϊκού δικτύου onlinefilm) και ουσιαστικά διανέμει ντοκιμαντέρ μέσω του Ιντερνετ. Ο χρήστης μπορεί να επιλέξει μεταξύ δεκάδων σημαντικών ταινιών (από το «Sugartown-Οι γαμπροί» μέχρι το «Ημερολόγια καταστρώματος-Γιώργος Σεφέρης»), και έναντι κάποιου αντίτιμου (2-15 ευρώ) να κατεβάζει την ταινία στο σκληρό του δίσκο.\n* Αξιόλογη δουλειά έχει κάνει και ο Στέλιος Κούλογλου στο διαδικτυακό περιοδικό του Tvxs (http://tvxs.gr). Στην ενότητα webtv, εκτός από βίντεο της επικαιρότητας, προβάλλονται 296 ταινίες μικρού και μεγάλου μήκους και 80 ντοκιμαντέρ. «Εχω φτιάξει μια ομάδα που βρίσκει και υποτιτλίζει ταινίες. Είμαστε προσεκτικοί με τα δικαιώματα», λέει ο ίδιος.\n* Τον περασμένο Μάρτιο, το ημίωρο ψυχολογικό θρίλερ «Ψευδαίσθηση – Illusion» διαφημίστηκε ως «η πρώτη ελληνική ταινία που προβάλλεται αποκλειστικά στο Διαδίκτυο» (http://www.youtube.com/thechannelmovie). Η πρωταγωνίστριά του, η Ιωάννα Μπαλτσάκη, επαγγελματίας ηθοποιός του θεάτρου, μας είπε πως πρόκειται για μια παρεΐστικη δουλειά που στόχευε εξαρχής αποκλειστικά και μόνο στο Ιντερνετ. Μεταφυσική ιστορία με απρόσμενο τέλος, έγινε χωρίς λεφτά, με τον σκηνοθέτη σε ρόλο συμπρωταγωνιστή. «Το κάναμε σαν δοκιμή. Και διαπιστώσαμε πόσο μεγάλη επιθυμία έχει ο κόσμος να βλέπει ταινίες στο Ιντερνετ».\n* Στα σκαριά είναι πολλά ακόμα πρότζεκτ: Η Εταιρεία Ελλήνων Σκηνοθετών έχει ανακοινώσει την πρόθεσή της να ιδρύσει Διαδικτυακό Κανάλι (WebTV) στη λογική του video on demand.\nΟ νεαρός προγραμματιστής Δημήτρης Μωραΐτης ετοιμάζει πυρετωδώς μια νέα δίγλωσση υπηρεσία που θα λέγεται unweb.tv. Στόχος του είναι να φέρει σε επαφή παραγωγούς, θεατές και διαφημιστές, ώστε να προωθήσει «ποιοτικές παραγωγές που σήμερα δεν είναι διαθέσιμες στο ευρύ κοινό και δεν δίνουν έσοδα στους δημιουργούς». Τα έσοδα για τους κινηματογραφιστές θα προέρχονται από τη διαφήμιση. Αν όμως το επιθυμεί ο παραγωγός, οι θεατές θα μπορούν με χαμηλό αντίτιμο να κατεβάζουν το βίντεο σε high definition.\nΣε δεύτερη φάση θα προβάλλονται και παραγωγές που βρίσκονται σε στάδιο προετοιμασίας και οι παραγωγοί θα μπορούν να ζητούν τη συνεισφορά του κοινού για την ολοκλήρωση της παραγωγής.\nΚαι web σίριαλ\nΔιαδικτυακό σίριαλ με 800.000 «χτυπήματα»; Και αξιοζήλευτους (ειδικά σε περίοδο κρίσης) χορηγούς; Και όμως, συνέβη στην Ελλάδα. Πρόκειται για τη νεανική σειρά «The Flatmates» (www.theflatmates.gr) που δημιουργήθηκε για διανομή αποκλειστικά στα digital media. Μόλις ξεκίνησε ο δεύτερος κύκλος της σειράς στην υπηρεσία WebTV plus του ΑΝΤ1. Κάθε Τρίτη και Πέμπτη θα βγαίνουν καινούρια επεισόδια, και όλα τα επεισόδια θα είναι διαθέσιμα on demand από το www.antenna.gr/theflatmates. Η σειρά, που σκηνοθέτησε ο Βασίλης Κεχαγιάς, βασίζεται στο επιτυχημένο πορτογαλικό μοντέλο «Τ2Para3», που παρακολούθησαν περισσότερα από 5 εκατομμύρια άτομα.\nΠολλά έχουν αλλάξει από την πρώτη ελληνική διαδικτυακή σειρά, το «IQ73», που ξεκίνησε να προβάλλεται στο youTube το 2007 (ολοκληρώθηκε την άνοιξη του 2009). Ανήκε στο είδος της επιστημονικής φαντασίας και είχε γίνει με κέφι αλλά με σχεδόν ανύπαρκτο μπάτζετ από τον Στέφανο Κοσμίδη, που πρωταγωνιστούσε κιόλας.\nΤώρα τα πράγματα άρχισαν να γίνονται πιο επαγγελματικά. Στην αναβαθμισμένη φέτος υπηρεσία του web TV, ο ΑΝΤ1 περιλαμβάνει άλλο ένα νεανικό διαδικτυακό σίριαλ. Ετσι, πλάι σε επεισόδια από το «Κισμέτ» μπορεί κανείς να δει το «See you around» με πρωταγωνίστρια την Χριστίνα Παπά, σε σενάριο της Ντέλας Φώσκολου (κόρης του Νίκου Φώσκολου), με σκηνοθέτη τον Λίνο Χριστοδούλου («Καλημέρα ζωή»). Είναι η πρώτη φορά που ιδιωτικό κανάλι επενδύει σε σειρά στο Διαδίκτυο.\nΕν τω μεταξύ, ετοιμάζονται κι άλλα: σε τρεις μήνες, στη διεύθυνση www.thesecretofhill.gr θα κάνει πρεμιέρα «Το μυστικό του λόφου» σε σκηνοθεσία και σενάριο του 28χρονου Αγγελου Διαμαντουλάκη (που πριν από μερικά χρόνια δημιούργησε τη διαδικτυακή τηλεόραση Tvonline). Είναι η πρώτη σειρά περιπέτειας-τρόμου στην Ελλάδα και ήδη μετρά 3.000 θαυμαστές στο Ιντερνετ. Η υπόθεση; Υστερα από ένα τροχαίο, έξι άγνωστοι ξυπνούν σε έναν λόφο όπου ο χρόνος παραμένει στατικός και βιώνουν ανεξήγητα φαινόμενα. Εδώ δεν πρόκειται για πεντάλεπτα αλλά για τριάντα λεπτά επεισόδια υψηλών προδιαγραφών. «Στόχος μας είναι να παίζουμε ένα επεισόδιο τη βδομάδα για 2-3 χρόνια. Δωρεάν φυσικά», λέει ο Α. Διαμαντουλάκης. «Ελπίζουμε ότι θα τσιγκλίσουμε επιτέλους τους διαφημιστές. Σκεφτείτε πως μέχρι πρόσφατα αναρωτιόντουσαν: «Μα ποιος θα μπει στο Διαδίκτυο να δει βίντεο;»».\nΑλλά και ο γνωστός στους κινηματογραφόφιλους Μάκης Παπαδημητράτος («Τσίου») σχεδιάζει τη δική του εκδοχή web serial: το «Sex Shop TV». Παρέα μάλιστα με γνωστούς ηθοποιούς (Μυρτώ Αλικάκη, Τζένη Θεωνά, Τάκης Σπυριδάκης, Ελευθερία Γεροφωκά).\nΟπως μας εξήγησε, το sex shop tv είναι μια ταινία σε συνέχειες που γράφτηκε για να προβληθεί στο Διαδίκτυο. Η διάρκειά του θα είναι δέκα επεισόδια των 45 λεπτών, όμως μικρο-επεισόδια των οκτώ λεπτών θα φορτώνονται δύο φορές την εβδομάδα στο σάιτ (www.sexshoptv.gr). «Ηδη παίζεται ένα 12λεπτο εισαγωγικό βίντεο. Θέλουμε να δούμε και να αξιολογήσουμε τις αντιδράσεις του κοινού. Προσπαθούμε για μια σειρά υψηλού επιπέδου. Υψηλότερου, σίγουρα, από την τηλεόραση, όπου ένας τύπος μαγειρεύει τη στιγμή που πέντε άλλοι τσακώνονται…». *\nΗ εφημερίδα Κυριακάτικη Ελευθεροτυπία – 07/11/2010 σε e-paper (το ρεπορτάζ στη σελίδα 96-97)


Πειραματόζωο της Honda η Toro Rosso για το υπόλοιπο του 2018 – automotonews\nHome » F1 » Πειραματόζωο της Honda η Toro Rosso για το υπόλοιπο του 2018\n18 Ιούλιος, 2018 F1, HOT NEWS 1798\nΤο δεύτερο μισό της σεζόν του 2018 αναμένεται ιδιαίτερα δύσκολο για τους οδηγούς της Toro Rosso, καθώς η Honda θα επικεντρωθεί σε λύσεις για το 2019.\nΟ Ιάπωνας κατασκευαστής βρήκε την λύση της Toro Rosso για τη φετινή χρονιά έπειτα από το διαζύγιο με την McLaren μετά από τρία αποτυχημένα χρόνια συνεργασίας. Η βελτίωση όσον αναφορά την απόδοση ήρθε στην τέταρτη σεζόν της επιστροφής της Honda στην F1, όμως βρίσκεται ακόμα μακριά σε σχέση με τους ανταγωνιστές της. Η βελτίωση αυτή όμως δεν πέρασε απαρατήρητη και από το 2019, η Honda θα γίνει ο επίσημος προμηθευτής κινητήριων μονάδων της Red Bull.\nΗ Αυστριακή ομάδα θα επιστρέψει σε status εργοστασιακής ομάδας και θέλει το καλύτερο δυνατό πακέτο, ώστε να επιστρέψει σε θέση για να διεκδικήσει πρωτάθλημα. Αυτό αναμένεται να αποτελέσει πονοκέφαλο για τους Brendon Hartley και Pierre Gasly για το υπόλοιπο της χρονιάς, καθώς οι ποινές θέσεων στην εκκίνηση θα γίνει συχνό φαινόμενο. Βέβαια, ήδη η ιταλική ομάδα έχει χρησιμοποιήσει τα περισσότερα κομμάτια κινητήριας μονάδας απ’ότι όλες οι ομάδες, έχοντας ήδη αρκετές ποινές, έχει περάσει απαρατήρητο. Μεγάλο λόγο φυσικά παίζει το γεγονός πως τις ποινές τις παίρνει η Toro Rosso και οι οδηγοί της και όχι η McLaren και ο Alonso με κινητήρες Honda.\nΗ Toro Rosso για το δεύτερο μισό της σεζόν, θα αποτελέσει μια πλατφόρμα δοκιμών της Honda, ώστε να μεγιστοποιηθεί η απόδοση που θα μπορεί ο Ιάπωνας κατασκευαστής να δώσει το 2019. Τα χρήματα που έχουν ξοδέψει τα τελευταία χρόνια έχουν πάει χαμένα, όμως σιγά σιγά, μπαίνει στην ίδια κατηγορία με τις Mercedes, Ferrari & Renault.\nO Helmut Marko της Red Bull, επιβεβαίωσε πως το να μετατραπεί σε πλατφόρμα δοκιμών η Toro Rosso ήρθε από την μεγάλη ομάδα.\nΕμείς έχουμε δώσει την εντολή, όμως φυσικά είναι απόφαση της Honda πως θα το χειριστεί. Εάν όμως βρουν έστω και ένα δέκατο με νέο κινητήρα, εάν σημαίνει πως πρέπει να πάρουμε ποινές, θα το κάνουμε.\n« O Sebastian Vettel είναι ο ιδανικός νοικοκύρης\nΣτις 26 Ιουλίου η απόφαση για το GP στο Μαϊάμι »


Ο αποπληθωρισμός είναι εδώ | ΠΟΛΙΤΙΚΗ | antinews.gr\nΑρνητικό πρόσημο κατέγραψε για πρώτη φορά ο πληθωρισμός στην Ευρωζώνη τον Ιούνιο, καθώς ο δείκτης τιμών καταναλωτή καταγράφηκε στο 0,1%, σύμφωνα με στοιχεία της Eurostat. Η πτώση των τιμών αποδίδεται στην κάμψη της τιμής του πετρελαίου και των τροφίμων καθώς και στη χειρότερη οικονομική κρίση από τον Δεύτερο Παγκόσμιο Πόλεμο, η οποία έχει περιορίσει τη δυνατότητα των εταιρειών να προβούν σε αυξήσεις.\nΣημειώνεται ότι με τον αποπληθωρισμό τα προϊόντα παραμένουν απούλητα λόγω έλλειψης ζήτησης, με αποτέλεσμα περαιτέρω συρρίκνωση των τιμών. Αυτό σημαίνει οικονομική επιβράδυνση, καθότι οι επιχειρήσεις αδυνατώντας να πουλήσουν τα αδιάθετα προϊόντα τους, σταματούν την παραγωγή νέων, κάτι που μεταφράζεται σε ανεργία και πάγωμα επενδύσεων.\nΣτα καθ' ημάς, ο τζίρος στο λιανικό εμπόριο κατέγραψε σημαντική πτώση κατά 14,2% κατέγραψε τον Απρίλιο. Σύμφωνα με τα στοιχεία της Εθνικής Στατιστικής Υπηρεσίας, μεγαλύτερη μείωση κατέγραψε ο τζίρος των καταστημάτων καυσίμων και λιπαντικών αυτοκινήτων κατά 42% και των καταστημάτων επίπλων, ηλεκτρικών ειδών και οικιακού εξοπλισμού κατά 19,5%. Μείωση κατά 9,5% κατέγραψε σύμφωνα με τα στοιχεία της ΕΣΥΕ ο γενικός δείκτης τιμών παραγωγού τον Μάιο.\nΠαράλληλα, συνεχίστηκε η υποχώρηση του δανεισμού των ελληνικών νοικοκυριών από τις τράπεζες. Σύμφωνα με στοιχεία της Τράπεζας της Ελλάδος, ο ετήσιος ρυθμός δανειοδότησης των ελληνικών νοικοκυριών επιβραδύνθηκε τον Μάιο σε 7,3% από 8,4 τον Απρίλιο. Σημαντική υποχώρηση κατέγραψε και η δανειοδότηση των εγχώριων επιχειρήσεων, με τον σχετικό ρυθμό να μειώνεται στο 10,2% τον Μάιο, από 11,8% τον Απρίλιο.\nleon 01/07/2009 10:16:28\nΚαμψη των τιμων στο πετρελαιο...σιγουρα.\nΚαι στα τροφιμα...βεβαια, βεβαια.\nΣτην Ελλαδα σιγουρα!\nNaruto 01/07/2009 19:52:59\nΠερα απο τα επιπλα, τι αλλο απο τα παραπανω παραγεται στην ελλαδα?\nΓιατι να με νοιξει αν πεσει η παραγωγη στην Κινα λοιπον?\nΓιατι το να πεσουν οι τιμες ειναι κακο οταν τα προιοντα δεν τα παραγεις εσυ?\nΓιατι να μην εχει χασουρα οποιος υπερπαραγει?\nΠρεπει ντε και καλα να παρω 3 κινητα για να εχει η κινα θεσεις εργασιας?\nΜηπως ειμαστε λιγο μ....?\nNaruto 01/07/2009 19:54:41\n"η οποία έχει περιορίσει τη δυνατότητα των εταιρειών να προβούν σε αυξήσεις."\nδεν πειραζει στην ελλαδα, αυτοι που δεν τις αξιζαν θα τις επαιρναν οποτε μικρο το κακο.


Sense8 (2015-) - Σελίδα 2 - Κινηματογραφική Λέσχη\nRe: Sense8 (2015-)\nΑνάρτησηαπό Στιλλ Ιλλ » 02 Ιούν 2017, 11:54\nΚουράγιο Βάγγυ, και ο ουρανός θα γίνει πιο γαλανός !!\nΊζι θα σου πώ οτι μετράει το ταξίδι για να σου χρυσώσω το χάπι και στον Φάρο θα πώ γιατί θα μας τρελάνει με αυτά που λέει οτι καλό το ταξίδι αλλα θέλουμε να δούμε και που θα καταλήξει, ποιός είναι ο προορισμός.\nΑνάρτησηαπό Βάγγυ » 02 Ιούν 2017, 12:36\nΒασικά, εμένα αυτό που με συγχυζει περισσότερο είναι το ότι περίμενα 2 χρόνια για να δω το δεύτερο κύκλο και ένα μήνα μετά την προβολή του, ακυρώνεται. Δηλαδή, έκαναν 2 χρόνια να μας δείξουν τη συνέχεια, αλλά την απόφαση να ακυρωθεί την πήραν στον 1 μήνα; Άστο να τρέξει λίγο, θα μαθευτεί κι απ' άλλον κόσμο. Ορίστε, και εσείς εδώ το ανακαλύψατε τώρα. Εμένα αυτό με στεναχωρεί και με συγχυζει περισσότερο.\nΑνάρτησηαπό Στιλλ Ιλλ » 02 Ιούν 2017, 13:39\nΈχεις πολύ δίκιο Βάγγυ, σε καταλαβαίνω. Μπορεί να έχει παιχτεί και κάτι παρασκηνιακό. Αλλα είναι κρίμα όταν προβάλλεται κάτι τόσο όμορφο και διαφορετικό να μην το προωθείς, να μην του δίνεις χρόνο να το ανακαλύψουν κι άλλοι. Ελπίζω να βγούν και να πούν οτι ήταν φάρσα.\nΑνάρτησηαπό Τσίου » 02 Ιούν 2017, 14:00\nΣας νιώθω . Την ίδια πίκρα έφαγα όταν κόπηκε το Listen Up και το Dads.\nΑνάρτησηαπό Ίζι » 02 Ιούν 2017, 15:15\nΣτιλλ Ιλλ έγραψε: Ίζι θα σου πώ οτι μετράει το ταξίδι για να σου χρυσώσω το χάπι\nΑποκλείεται πάντως να την αγοράσει κάποιο άλλο δίκτυο;\nΕπίσης δείτε εδώ.\nΑνάρτησηαπό Στιλλ Ιλλ » 02 Ιούν 2017, 20:30\nΚρίμα, αυτό σου λέω μονο\nΕγώ ψήφισα πάντως και θυμήθηκα την ατάκα που λέει ο Wolfgang:\nDon't give up on our cluster. They wouldn't give up on any of us.\nKαι αισθάνομαι και γώ μέρος μια τεράστιας ομάδας που συνδέεται και θέλει το ίδιο πράγμα. Ναι το ξέρω έχει γίνει εμμονή αλλα δεν με νοιάζει\nΑνάρτησηαπό Φαροφύλακας » 02 Ιούν 2017, 22:59\nΚαλά, το σ01ε09 έχει πολύυυυ κλάμα. Μου αρέσει, πάντως, που οι σκηνοθέτιδες είχαν την τόλμη να χώσουν τέτοιο επεισόδιο σε σειρά που είναι καί δράσης.\nΕντωμεταξύ, πολύ συμπαθητικά παιδιά, όλοι της ομάδας.\nΑλήθεια, προσέξατε το τατουάζ "ΓΝΩΘΙ ΣΑΥΤΟΝ" στο χέρι της Νόμης;\nΕπίσης, έχουμε και τουίστ:\nΠως ο Τζώνας μπορεί και να δουλεύει για τους οχτρούς!\nΝα δούμε, βέβαια...\nΑνάρτησηαπό Στιλλ Ιλλ » 02 Ιούν 2017, 23:07\nΛες για την στιγμή που μοιράζονται ο Λίτο και η Νόμι στο μουσείο ?? Αν και γενικά ο καημένος ο Λίτο σε αυτό το επεισόδιο είναι πικραμένος πολύ.\nΑνάρτησηαπό Φαροφύλακας » 02 Ιούν 2017, 23:36\nΔεν είναι μόνο αυτοί. Σχεδόν όλοι! Η Σαν κλαίει γιατί ο πατέρας της... έτσι κι έτσι. Ο Λότη πλαντάζει στο κλάμα. Η Νόμη τον σιγοντάρει. Η Ράιλη ζει τα δικά της δάκρια εκεί στα μνήματα. Ο ΒανΝταμ θυμάται την αδερφούλα του και κλαίει. Και θα ξέχασα και κανέναν.\nΆσχετο: κι η Ντανιέλα πολύ συμπαθητικό κορίτσι. Μου αρέσουν αυτοί οι ζωντανοί άνθρωποι που μπαίνουν σαν άνεμος που κάνει σηκώνει τις κουρτίνες να χορεύουν ως το ταβάνι.\nΑνάρτησηαπό Στιλλ Ιλλ » 02 Ιούν 2017, 23:39\nΌντως ναι !! Έχουν περάσει και κανα δυό μήνες που είδα την πρώτη σεζόν. Έτσι είναι Φάρε, έχει όλο το πακέτο για αυτό και προσκυνάμε. Μου άρεσαν απο το Μάτριξ οι αδερφές Γουατσόφσκι αλλα μετα το Sense8 υποκλίνομαι απλά στο ταλέντο και στο όραμα τους.


Xiaomi: Ανακοίνωσε νέα έκδοση του Redmi Note 3 με Snapdragon 650 - Techland.gr\nHome / κινέζικα κινητά / smart phones / Xiaomi: Ανακοίνωσε νέα έκδοση του Redmi Note 3 με Snapdragon 650\nXiaomi: Ανακοίνωσε νέα έκδοση του Redmi Note 3 με Snapdragon 650\n6:00 μ.μ. κινέζικα κινητά, smart phones\nΤον περασμένο Νοέμβριο η Xiaomi είχε ανακοινώσει το εντυπωσιακό Redmi Note 3, το πρώτο smartphone της εταιρείας με σαρωτή δακτυλικών αποτυπωμάτων και μεταλλική κατασκευή, αποσπώντας θετικότατα σχόλια από όλο τον τεχνολογικό κόσμο. Σήμερα στην Κίνα η εταιρεία ανακοίνωσε και μία νέα έκδοση του Xiaomi Redmi Note 3 με μερικές βελτιώσεις.\nΤο μοντέλο που ανακοινώθηκε σήμερα έχει δύο σημαντικές διαφορές από το προηγούμενο. Αρχικά αντικαταστάθηκε το SoC MediaTek Helio X10 με το νέο Qualcomm Snapdragon 650, αρχιτεκτονικής 64-bit, χρονισμένο στα 1,8 GHz με έξι πυρήνες. Συνοδεύεται από κάρτα γραφικών Adreno 510, ενσωματωμένο modem X8 LTE Cat.7 και υποστήριξη για VoLTE.Η άλλη σημαντική αλλαγή αφορά την κύρια κάμερα η οποία αναβαθμίστηκε από 13 MP σε 16 MP, με διάφραγμα f/2.0 και δυνατότητα εστίασης με με ανίχνευση διαφοράς φάσης (Phase Detection Autofocus).\nΤα υπόλοιπα χαρακτηριστικά είναι περίπου τα ίδια με την οθόνη της συσκευής να είναι διαγωνίου 5,5 ιντσών, ανάλυσης 1080p, 2 GB μνήμης RAM στην έκδοση των 16 GB εσωτερικού χώρου αποθήκευσης και 3 GB μνήμης RAM σε αυτή των 32 GB. Η μπαταρία του παραμένει ίδια με συνολικό φορτίο 4.050 mAh. Η έκδοση με τα 16 GB εσωτερικής μνήμης θα κοστίζει 151 δολάρια (139 ευρώ), ενώ η τιμή για την έκδοση των 32 GB εσωτερικής μνήμης αναμένεται να ανακοινωθεί σύντομα.\nXiaomi: Ανακοίνωσε νέα έκδοση του Redmi Note 3 με Snapdragon 650 Reviewed by D. Papadopoulos on 6:00 μ.μ. Rating: 5


ΑΕΚ: Αντιμέτωπη με... 11 τρόπαια Champions League στον όμιλό της!\n31/08/2018, 06:19 15\nΟ... Γολγοθάς της ΑΕΚ σε Ελλάδα και Ευρώπη\nNτέρμπι μετά από Ευρώπη, σερί ματς και... πρόγραμμα φωτιά! Δείτε αναλυτικά τι περιμένει την ΑΕΚ στο επόμενο δίμηνο\nΗ Ένωση θα βρεθεί αντιμέτωπη με Μπάγερν, Μπενφίκα και Άγιαξ, τρεις από τις ιστορικότερες ομάδες του κόσμου και πιο πετυχημένες του θεσμού - Τα προφίλ των αντιπάλων της ΑΕΚ - Αναλυτικά το πρόγραμμα του 5ου ομίλου\nΟ αντικειμενικός στόχος της ΑΕΚ από την αρχή της φετινής ευρωπαϊκής περιπέτειάς της ήταν να καταφέρει να φτάσει ως τους ομίλους του Champions League, να κουνήσει «σεντόνι» και φυσικά να βάλει στο ταμείο της πολλά εκατομμύρια ευρώ.\nΣτόχος λοιπόν επετεύχθη και το επόμενο βήμα ήταν να κληρωθούν με ομάδες που θα μπορούσαν οι παίκτες να παίξουν απέναντι σε μεγάλα κλαμπς, σε αστέρια του παγκοσμίου ποδοσφαίρου, να αποκτήσουν εμπειρίες απαραίτητες για το μέλλον, και - γιατί όχι - να πετύχουν κάποιο μεγάλο αποτέλεσμα που θα μνημονεύεται τα επόμενα χρόνια, ανάλογα με τον αντίπαλο και τη βραδιά που θα βρεθούν οι ίδιοι και οι αντίπαλοί τους.\nΚαι σε αυτό το κομμάτι η κληρωτίδα έκανε το χατίρι στην Ένωση. Μπορεί να μην μιλάμε για τον ιδανικό όμιλο που θα μπορούσε να προσφέρει στην ΑΕΚ ελπίδες για πρόκριση στην επόμενη φάση, όμως θα αντιμετωπίσει ομάδες που έχουν σηκώσει συνολικά 11 τρόπαια Champions League (ή Κύπελλα Πρωταθλητριών), άρα ο κόσμος της θα ξαναζήσει το συναίσθημα των μεγάλων παιχνιδιών συν τα όσα προαναφέραμε.\nΒέβαια, τα ονόματα εκτός από εκείνο της Μπάγερν Μονάχου, δεν προκαλούν... τρόμο, παρά μόνο σεβασμό. Η Μπενφίκα γνωρίζουμε τι μπορεί να κάνει από τα δύο παιχνίδια της με τον ΠΑΟΚ. Και φυσικά ο Άγιαξ, ο οποίος είναι σε περίοδο ανασύνταξης και δεν θυμίζει σε τίποτα την τεράστια ομάδα του παρελθόντος.\nΟ "Αίαντας" φέρνει μάλιστα όμορφες θύμησες στους οπαδούς της Ένωσης αφού το 1994 οι δύο ομάδες είχαν κοντραριστεί στους ομιλους του Champions League στην παρθενική της παρουσία στη διοργάνωση, όταν μάλιστα αγωνιζόταν ακόμα στη φυσική της έδρα, το στάδιο "Νίκος Γκούμας".\nΗ ΑΕΚ λοιπόν επέστρεψε στη μεγάλη γιορτή του ευρωπαϊκού ποδοσφαίρου μετά από 12 ολόκληρα χρόνια και θα βρει στους ομίλους τρεις ομάδες που έχουν γράψει χρυσές σελίδες στην ιστορία του Champions League: την Μπάγερν Μονάχου με τις 5 κατακτήσεις, τον Άγιαξ με τις 4 και την Μπενφίκα με τις 2.\nΜπάγερν Μονάχου: Το γερμανικό φόβητρο\nΈνα πραγματικό φόβητρο για κάθε ομάδα. Ένα από τα φαβορί για την κατάκτηση του τροπαίου. Η... μόνιμη κάτοχος της Bundesliga τα τελευταία χρόνια. Η Μπάγερν δεν χρειάζεται πολλές συστάσεις. Έχει 28 πρωταθλήματα Γερμανίας, από τα οποία τα έξι είναι διαδοχικά τις τελευταίες ισάριθμες σεζόν. Φυσικά και είναι η ομάδα με τα περισσότερα τρόπαια στην πρώτη κατηγορία του γερμανικού πρωταθλήματος. Το ίδιο ισχύει και στα Κύπελλα.\nΈχει κατακτήσει το DFB-Pokal 18 φορές, ενώ το Supercup 7 φορές. Έχει πανηγυρίσει πέντε φορές την κατάκτηση (σε Champions League και Κύπελλο Πρωταθλητριών). Το κατάφερε το 1974, το 1975, το 1976, το 2001 και το 2013. Έχει κατακτήσει, επίσης, το πρώην UEFA Cup (1996) και το πρώην Κύπελλο Κυπελλούχων (1967), αλλά και το ευρωπαϊκό Supercup (2013). Επίσης έχει δύο Διηπειρωτικά (1976, 2001) κι ένα Παγκόσμιο Κύπελλο Συλλόγων (2013).\nΟ 46χρονος Κροάτης τεχνικός, Νίκο Κόβατς, είναι μπροστά στην πρώτη μεγάλη συλλογική πρόκληση της καριέρας του. Σε έναν οργανισμό που του είναι γνώριμος, καθώς φόρεσε τη φανέλα της ομάδας ως ποδοσφαιριστής από το 2001 έως το 2003. Ξεκίνησε την προπονητική του καριέρα από τις ακαδημίες της Ζάλτσμπουργκ, ενώ ύστερα ανέλαβε την U21 της εθνικής ομάδας της πατρίδας του (Κροατίας).\nΤο 2013 προωθήθηκε στην Ανδρών, ενώ το 2016 ανέλαβε την τεχνική ηγεσία της Άιντραχτ. Στη Φρανκφούρτη εντυπωσίασε με το έργο που άφησε και στις 13 Απρίλη του τρέχοντος έτους προσελήφθη από τους Βαυαρούς για ν' αντικαταστήσει τον προπονητικό "θρύλο" της ομάδας, Γιουπ Χάινκες.\nΗ θητεία του στην ομάδα του Μονάχου ξεκίνησε με τίτλο. Κατέκτησε το γερμανικό Supercup, ενώ με την Άιντραχτ είχε κατακτήσει το γερμανικό Κύπελλο (DFB Pokal) της περσινής σεζόν. Η πρωταθλήτρια Γερμανίας δεν χρειάστηκε προκριματικά και μπήκε απευθείας στην κληρωτίδα των ομίλων του Champions League.\nΥπάρχουν παίκτες-"κλειδιά" σε κάθε γραμμή και φυσικά περισσότεροι από ένας. Ο Μάνουελ Νόιερ είναι εκ των καλυτέρων γκολκίπερ στον κόσμο, στην άμυνα υπάρχει ο Ματς Χούμελς με τον Ζερόμ Μπόατενγκ (μένει παρά τη φημολογία και τα μεταγραφικά σενάρια), ο Ντάβιντ Αλάμπα, ο Γιόσουα Κίμιχ. Ο Χάμες Ροντρίγκες ηγείται στη μεσαία γραμμή - μαζί με τους Χάβι Μαρτίνεθ, Τιάγκο Αλκάνταρα (κι αυτός έμεινε στο Μόναχο παρά το φημολογούμενο ενδιαφέρον της Ρεάλ) και τον αφιχθέντα κατά την τρέχουσα (θερινή) μεταγραφική περίοδο (ορμώμενο από τη Σάλκε) Λέον Γκορέτσκα.\nΟ Κίνγκσλεϊ Κομάν τραυματίστηκε στο ματς με τη Χόφενχαϊμ και δύσκολα θα τεθεί αντίπαλος με την ΑΕΚ. Φρανκ Ριμπερί και Άριεν Ρόμπεν (εάν τους το επιτρέπουν οι συχνοί τραυματισμοί τους) - παρά το γεγονός ότι αγωνίζονται σε αντίθετες πλευρές μοιάζουν ως... "διόσκουροι". Στην κορυφή υπάρχει ο Ρόμπερτ Λεβαντόφσκι. Τελεία και παύλα. Κι αυτό το... καλοκαίρι τον βρήκε στο Μόναχο, ο Πολωνός αποτελεί φόβητρο για κάθε αντίπαλη άμυνα. Ως εφεδρική λύση υπάρχει κι ο Σάντρο Βάγκνερ.\nΜπενφίκα: Γνωστή και μη εξαιρετέα\nΆγιαξ: Ο «Αίαντας» ξυπνά από τον λήθαργο\nΕίκοσι τέσσερα χρόνια μετά από την "παρθενική" παρουσία της ΑΕΚ σε φάση ομίλων του Champions League, τίθεται αντιμέτωπη ξανά με τον Άγιαξ. Τότε, η ομάδα του Λουίς φαν Χάαλ, του Γιάρι Λίτμανεν, του Πάτρικ Κλάιφερτ και των υπολοίπων νεαρών του ρόστερ, είχε νικήσει με 2-1 στη Νέα Φιλαδέλφεια και 2-0 στην Ολλανδία, φτάνοντας μέχρι την κατάκτηση του τροπαίου. Φέτος, έχουν αλλάξει πολλά, όσον αφορά στο επίπεδο του "Αίαντα".\nΈναν χρόνο μετά από την παρουσία του στον τελικό του Europa League, τίποτα δεν είναι ίδιο. Οι Ολλανδοί έκανε επανεκκίνηση στα μέσα της περσινής σεζόν και προς το παρόν τα αποτελέσματα δεν είναι ικανά για να κριθούν. Ο Έρικ τεν Χαχ που ανέλαβε τον περσινό Δεκέμβριο παρέμεινε στην ομάδα, η οποία έκανε έξυπνες προσθήκες για να αναπληρώσει τα κενά των σημαντικών αποχωρήσεων.\nΜέχρι στιγμής, η πορεία της δευτεραθλήτριας Ολλανδίας στα προκριματικά του Champions League δικαιώνει το πρότζεκτ. Η σεζόν άρχισε τέλη Ιουλίου με δύο νίκες επί της Στουρμ Γκρατς στον 2ο προκριματικό και συνεχίστηκε με την εκτός έδρας ισοπαλία στη Λιέγη κόντρα στη Σταντάρ (κι ενώ προηγήθηκε με δύο γκολ) και τη νίκη 3-0 στη ρεβάνς. Στα playoffs, έκανε το χρέος του με 3-1 στο Άμστερνταμ επί της Ντινάμο Κιέβου, για να αποσπάσει ισοπαλία 0-0 και να προκριθεί στη φάση των ομίλων.\nΣτο πρωτάθλημα ο "Άίαντας" άρχισε "μουδιασμένα", αφού χρειάστηκε γκολ του 18χρονου αρχηγού του, Ματάις ντε Λιχτ, στο τέλος για να ισοφαρίσει εντός έδρας σε 1-1 τη Χεράκλες, ενώ και πάλι με γκολ στο τέλος νίκησε τη Φένλο εκτός έδρας με 1-0. Απέναντι στη "νεοφώτιστη" Έμεν ξέσπασε με 5-0 και για ακόμα μία σεζόν ετοιμάζεται για πορεία πρωταθλητισμού.\nΌσον αφορά στις αλλαγές του ρόστερ, δεν μπορούσε να αρνηθεί πρόταση 17.250.000 ευρώ από τη Ρόμα για τον Τζάστιν Κλάιφερτ, ενώ προδιαγεγραμμένη ήταν η αποχώρηση του Αμίν Γιουνές για τη Νάπολι. Αποχώρησαν και οι Ζιμ ντε Γιονγκ και Νικ Φίρχεφερ που έπαιρναν χρόνο συμμετοχής. Οι παίκτες αυτοί αντικαταστάθηκαν πρωτίστως από τον Ντούσαν Τάντιτς, που κόστισε 11.400.000 ευρώ και μέχρι στιγμής σκοράρει κατά ριπάς, ενώ επέστρεψε ο Ντέιλι Μπλιντ μετά από την περιπέτειά του στη Μάντσεστερ Γιουνάιτεντ, με μεγάλο ποσό (16.000.000 ευρώ). Ο αριστερός εξτρέμ Χασάν Μπαντέ αποκτήθηκε για 8.250.000 ευρώ από τη Μέχελεν και ο πρώην επιθετικός μέσος της Αϊντχόφεν Ζακαριά Λαμπιάντ για 6.000.000 ευρώ από την Ουτρέχτη.\nΟ Έρικ τεν Χαχ διαδέχθηκε τον Μάρσελ Κάιζερ τον Δεκέμβριο του 2017, σε μία περίοδο μεγάλων αλλαγών στον Άγιαξ, χωρίς κανείς να γνωρίζει αν πρόκειται για μόνιμο ή υπηρεσιακό. Η νέα σεζόν τον έφερε ξανά στο "τιμόνι" του "Αίαντα", έχοντας κερδίσει την εμπιστοσύνη των παικτών και της διοίκησης, στην πρώτη μεγάλη πρόκλησή του ως προπονητής. Μάλιστα, στον όμιλο θα βρει και πρώην... εργοδότες του, αφού την περίοδο 2013-2015 ήταν προπονητής της δεύτερης ομάδας της Μπάγερν, προτού αναλάβει προπονητής και τεχνικός διευθυντής της Ουτρέχτης.\nΩς ολλανδική ομάδα με προπονητή ολλανδικής σχολής, το 4-3-3 είναι απαράβατος όρος για τον "Αίαντα". Ο Μπλιντ χρησιμοποιείται ως στόπερ, με τον Ντε Λιχτ πάντοτε δίπλα του να ανεβαίνει στα "στημένα" με καλά ποσοστά σε γκολ. Μαζί με τον Κλάας Γιαν Χούντελααρ που βρίσκεται στην κορυφή σχηματίζουν ένα επικίνδυνο δίδυμο για κάθε ομάδα στις στημένες φάσεις, οι οποίες εκτελούνται από δύο σπεσιαλίστες, τον Τάνττις και τον Χασίμ Ζιγές. Ο τελευταίος προκαλεί πολλούς "πονοκεφάλους" σε κάθε αντίπαλο, αφού πρόκειται για εξαιρετικό παίκτη στο ένας με έναν, με ταχύτητα και ντρίμπλα. Όλα αυτά "επιτρέπεται" να συμβούν εξαιτίας της βάσης που παρέχουν οι μέσοι και δη ο 21χρονος Φρένκι ντε Γιονγκ, μεταγραφικός στόχος της Μπαρτσελόνα το καλοκαίρι, που κοστολογείται στα 40.000.000 ευρώ.\nΑναλυτικά το πρόγραμμα του 5ου ομίλου:\nΓΕΙΑ ΣΟΥ ΠΡΟΕΔΡΑΡΑ\n"Η ΠΑΕ ΑΕΚ ανακοινώνει την συμφωνία με τον ποδοσφαιριστή Kanenas Nobody με δανεισμό και οψιόν αγοράς σε νεραιδόσκονη. O Kanenas Nobody είναι μέλος της εθνικής ομάδας της Χώρας του Ποτέ (Neverland) μαζί με τον Πήτερ Παν, τον Κάπταιν Χουκ, (Χουκ είπα όχι Κουκ, αλλά και αυτός εξίσου ονειροπόλος είναι), και τα χαμίνια. Έχει 100 συμμετοχές και παίζει από τερματοφύλακας μέχρι σέντερ φορ. Οι οικονομικοί όροι περιλαμβάνουν ενοικίαση ημιυπόγειου με θέα στην Πλατεία Βάθης, μηνιαία κάρτα απεριορίστων διαδρομών για τα ΜΜΜ, σίτιση με travel ticket της τάξης των 160 ευρώ μηνιαίως. Σε περίπτωση κατάκτησης πρωταθλήματος προβλέπεται epass Αττικής Οδού. Το αυτοκίνητο (Yugo 45 ελαφρώς μεταχειρισμένο με 900.000 χλμ - το πήραμε από τον ΟΔΔΥ) θα του διατεθεί σαν μπόνους σε περίπτωση κατάκτησης του Τσ.Λ. Επίσης θα του δοθούν και συρματόβουρτσες για να τρίβει τους σκουριασμένους οπλισμούς στην Αγιά Σοφιά στις ώρες που δεν θα είναι με την ομάδα. Καλούμε τον κόσμο της ΑΕΚ να αγκαλιάσει το νέο μεταγραφικό απόκτημα και του ευχόμαστε καλό τρίψιμο.\nΘΕΟΣ, ΜΠΡΑΒΟ και μιλαω 100% σοβαρα και ειμαι ΑΕΚ. Εδω μας κανει ο Μοραν ξαφνικα ο nobody θα μας πειραξει? Ασε που απο το ονομα πρεπει να ειναι και Αγγλος. Απο το Μοραν και τον Αινταρεβιτς ακομη και αυτος καλυτερος θα ειναι.\nΤι μίσος είναι αυτό;;;Ενωθείτε ορε απέναντι στους ξένους ΝΤΡΟΠΗ ΣΑΣ ΑΕΚ ΠΑΜΕ ΓΕΡΑ\nΠονάει ο καναπές; Μια ζωή τέταρτος ρε Μπαοκ. Η ΑΕΚ παίζει για 5η φορά CL. Εσύ; Μπουγάτσα με καναπέ λοιπόν\nΦίλαθλος Νέα Σμύρνη\nΟ κλέφτης και ο ψεύτης τους πρώτους μήνες χαίρονται.Hρθε η ώρα της πληρωμής ρεζίλιδες της προσφυγιάς..\nΚλεφτοκοταδες, μπαταχτσηδες της Νεας Φιλαδελφειας ολα εδω πληρωνονται.\nΚατσε να βλεπεις απο μακρια εσυ και ασε μας εμας να τρωμε 10 σε καθε ματς. Παρε εσυ -αν παρεις- κανα 10αρικο και ασε μας εμας με τη 30αρα στη τσεπη. Εσυ για αλλη μια φορα ΑΠΕΤΥΧΕΣ και η μονη χαρα σου ειναι να βλεπεις τους αλλους με πιτσες μπυρες και να κανεις κριτικη στη κατσικα του γειτονα.\nΓεια σου νοτιομακεδονα ουγκανε καρπαζοεισπρακτορα!φορα μια μπλουζα τωρα που να γραφει ΟΜΙΛΟΥΧΟΙ 18 και κλαψε βλαχο\nΘα προλαβεις να βγαλεις τα ΤΕΣΣΕΡΑ να μπορεις να κατσεις καμμια μερα χωρις να πονας? Γιατι ερχεται η Τσελσυ καπακι. Τωρα θα μου πεις μια συνηθεια ειναι ολα..\nΆρχισε ή τρελλή Προπαγάνδα από τά ΜΜΕ. Είναι στόν πιο Εύκολο όμιλο. Εάν ήταν ο Ολυμπιακός θα έγραφαν τά ΜΜΕ... Μοναδική Τρομακτική ευκαιρία ό όμιλος για ...(θα έβαζαν και τήν λέξη Θρύλο ), να περάσει Δεύτερος στήν επόμενη φάση\nΟ πιο εύκολος όμιλος???? Αυτός με Λοκομοτίβ, Πόρτο και Σάλκε δηλαδή τι είναι? Ο δικός μας είναι μέτριας δυσκολίας για CL και μέγιστης δυσκολίας για οποιαδήποτε ελληνική ομάδα, ειδικά για τον ΟΣΦΠ που δεν είναι και το φόρτε του η Ευρώπη....\nΘα γελασουμε με Κουλα\nΗ Κουλα θα ξεφτιλιστει και θα φαει 8 γκολ δεν εχει καμια πιθανοτητα εναντιων τετοιων ομαδων


Φαίνονται αταίριαστα, αλλά είναι σημαντικά.\nΈνας περίεργος αλλά πολύ σημαντικός συνδυασμός από buffs θα κάνει την εμφάνισή του στο League Of Legends στο επερχόμενο patch.\nΗ αρχή θα γίνει με τον Singed, που ας μην γελιόμαστε, κανείς δεν θυμάται ότι υπάρχει. Ή σχεδόν κανείς, για να μην είμαστε απόλυτοι. Το winrate του βρίσκεται στο απελπιστικό 47% και η εταιρεία θέλει να του δώσει ένα μικρό buff για να πάρει τα πάνω του. Τι αλλαγές θα κάνει όμως για να τον σώσει; Πάμε να δούμε παρακάτω.\nΗ Q του, Poison Trail, θα κάνει λίγο λιγότερο damage, αλλά θα κάνει scale πολύ υψηλότερα με AP. To mana cost της E, μειώθηκε σε όλα τα ranks, και τα mana στην ulti του μειώθηκαν ανάλογα. Το stat boost που δίνει η ulti μάλιστα αυξήθηκε σε όλα τα ranks. Οι αλλαγές αυτές είναι ιδανικές για όλους όσους απολαμβάνουν να κάνουν AFK farm στο top lane, και ο Singed, με τις αλλαγές, θα είναι καταπληκτικός σε αυτό.\nΥπάρχουν βέβαια και άλλες μικρότερες αλλαγές στον PBE, όπως και περαιτέρω τροποποιήσεις, μεγαλύτερης σημαντικότητας. Τόσο το Abyssal Mask και το Adaptive Helm δέχθηκαν buff για να παρέχουν 50 παραπάνω health. Βέβαια, 50 παραπάνω health δεν είναι μικρό ποσό, καθώς περισσότερο health σημαίνει ότι δεν θα τιμωρείστε τόσο όταν κάνετε build MR items, όταν υπάρχει feed-αρισμένο ADC στην αντίπαλη ομάδα. t Θα ενισχυθεί επίσης και στους tanky junglers που θα κάνουν Build το νέο Cinderhulk πιο συχνά.\nΤέλος, όσον αφορά το Rift Herald, αυτό πλέον θα δίνει 100 gold αντί για 25 στον δολοφόνο του, παρέχοντας έτσι ένα παραπάνω κίνητρο στους παίκτες να το εξοντώσουν, ενώ παράλληλα θα σκέφτονται σε πιο χρονικό διάστημα είναι καταλληλότερο να το διεκδικήσουν.\nΟι εν λόγω αλλαγές θα είναι διαθέσιμες στο patch 7.13, οπότε μέχρι τότε μείνετε συντονισμένοι στο Cowboytv.


Στον… τάκο ο Χατζηαποστόλου | ThesSports\nΑρχική ΠΟΔΟΣΦΑΙΡΟ ΔΙΑΦΟΡΑ Στον… τάκο ο Χατζηαποστόλου\nΣτον… τάκο ο Χατζηαποστόλου\nΠειθαρχική δίωξη σε βάρος του Βασίλη Χατζηαποστόλου για πράξη που προβλέπεται και τιμωρείται πειθαρχικά από τις διατάξεις του άρθρου 25 (παρ. 1, 5 και 7) του Πειθαρχικού Κώδικα της ΕΠΟ άσκησε ο ποδοσφαιρικός εισαγγελέας Παναγιώτης Καρράς.\nΗ δίωξη αφορά τις δηλώσεις του προέδρου της ΕΠΣ Κιλκίς στην εφημερίδα «Ελευθεροτυπία» όπου μεταξύ άλλων ανέφερε: ««Το πρόβλημα είναι πως αυτοί που είναι τώρα, πρέπει να φύγουν. Το ακόμη χειρότερο είναι πως δεν είναι δικά τους όσα γίνονται, αλλά φαίνεται πως τους τα λένε άλλοι. Άνθρωποι που ίσως να έχουν άλλα συμφέροντα απ’ το καλό του ελληνικού ποδοσφαίρου. Γιατί δεν γίνεται να γκρεμίζεις μέσα σε λίγο καιρό ό,τι καλό φτιάχθηκε στην Εθνική τόσα χρόνια».\nΓια την διοίκηση της ΕΠΟ τόνισε: «Το μόνο που μπορεί και πρέπει να γίνει είναι να φύγει η διοίκηση. Αλλά δεν μπορεί να φύγει έτσι εύκολα, είναι εκλεγμένη. Θα πρέπει να καταλάβουν οι άνθρωποι των άλλων Ενώσεων ποιο είναι το καλό. Αλλά δεν μπορούν, γιατί είναι εξαρτώμενοι οικονομικά απ’ την ΕΠΟ, τώρα που κόπηκαν τα λεφτά της Πολιτείας. Σου λέει ο άλλος “στείλε μου 2.000 να πληρώσω έναν υπάλληλο”. Πώς μετά θα τον ρίξεις;».\nΓια τα συμφέροντα εκτός ποδοσφαίρου είπε: «Δεν τους ξέρετε; Δεν βλέπετε τηλεοπτικές εκπομπές, δεν ακούτε τις κασέτες, τα πορίσματα των εισαγγελέων, τις προτάσεις τους; Στα συμβούλια της ΕΠΟ επικρατεί ο νόμος της σιωπής, η σιωπή των αμνών. Φαίνεται ξεκάθαρα πως αυτοί οι άνθρωποι αποτελούν μια οργάνωση. Παραβιάζονται οικονομικά, κοινωνικά και επιχειρηματικά συμφέροντα, άρα αποτελούν κατά το νόμο μία συμμορία. Σίγουρα υπάρχει το αυτοδιοίκητο, αλλά εδώ υπάρχουν ποινικά αδικήματα. Σε αυτές τις περιπτώσεις δεν υπάρχει αυτοδιοίκητο. Πιστεύω πως η έρευνα θα φτάσει μέχρι το τέλος και θα κάτσουν στο σκαμνί αυτοί που πρέπει. Η κατάσταση έχει φτάσει στο απροχώρητο…».\nΠροηγούμενο άρθροΣτα… μαλακά ο Σταματής\nΕπόμενο άρθροΤο πρόγραμμα της 9ης και της 10ης αγωνιστικής\nΣτην… αναμονή ο Ζαμπά\nΠαναγιώτης Κυρικλίδης - 10 March, 2021 0


Ειδική διαδρομή Γυμνό - Now24.gr\nΕιδικη διαδρομη Νο 8 – Γυμνο 1 μηκος 26.28\nΚαι αυτή η διαδρομη ειχε πολύ σκληρο χωμα και οι περισσοτεροι πηγαιναν με ένα μονο σκοπο.Να μη σπασουν τα αυτοκινητα τους.Καλα,μη φαντασθειτε ότι πηγαιναν βολτα.Αερα πηγαιναν αλλα προσεχαν και τις ζημιες.\nΟ Sebastien Ogier με χρονο 18:34.3 εκανε την ειδικη και μείωσε τη διαφορά του από τον Solberg στα 19,8 δλ. Ο Νορβηγός πρώην Πρωταθλητής από λαθος του συνοδηγου έχασε χρόνο πηγαίνοντας ευθεία σε μια διασταύρωση. Ο Sebastien Loeb σημείωσε 2ο καλύτερο χρόνο σε αυτήν την ειδική (18:37.0). Στο μεταξύ, ο Latvala ακόμη αντιμετωπίζει πρόβλημα με το τούρμπο, προσπαθώντας απλώς να φέρει το αυτοκίνητο στο σέρβις μετά την επόμενη ειδική.\nΤι δηλωσαν μετα τη 2η ειδικη\n«Πήγα φυλαγμένα σε κάποια πολύ δύσκολα σημεία. Είμαι χαρούμενος που τελείωσε αυτή η ειδική και είμαστε εδώ. Ήταν πολύ σκληρή για τα λάστιχα. Έχω πια συνηθίσει να καθαρίζω το δρόμο για τους άλλους.»\n«Προσπαθώ να πιέσω. Είμαστε στη σωστή κατεύθυνση. Πρέπει να βρω τρόπο να κερδίσω τα χαμένα δευτερόλεπτα.»\n«Όλα καλά. Πολύ σκληρή ειδική. Η ανάρτηση μου φάνηκε ότι μαλάκωσε προς το τέλος. Μάλλον υπερθερμάνθηκαν τα αμορτισέρ.»\n«Πολύ δύσκολο. Δεν έχω τούρμπο. Συνολικά έχουμε χάσει 5 λεπτά και θα χάσουμε κι άλλα στην επόμενη, αλλά πρέπει οπωσδήποτε να φθάσουμε στο σέρβις.»\n«Έχασα μια διασταύρωση. Πήγα εντελώς ευθεία, μετά όπισθεν και γύρισα πίσω. Μεγάλο λάθος.»\n«Ήταν πολύ δύσκολη ειδική. Δεν έχουμε προβλήματα, ωστόσο.»\n«Δυσκολευτήκαμε αρκετά με την υπερστροφή. Τα πίσω λάστιχα έχουν φθαρεί πολύ. Το πρόβλημα με το κιβώτιο φεύγει και επανέρχεται, δεν ξέρω γιατί.»\n7 VILLAGRA Federico – DIAZ Jose\nΑντιμετωπίζουν μηχανικό πρόβλημα.\n«Όλα καλά. Πίστευα ότι θα ήταν πιο δύσκολη αυτή η ειδική. Το αυτοκίνητο λειτουργεί καλά.»\n«Έχασα πολύ χρόνο. Έχουμε πρόβλημα με τα φρένα. Πρέπει να έχει τρυπήσει κάποιο σωληνάκι. Πάλι καλά που δεν είχαμε έξοδο.»\n«Αρκετά δύσκολη ειδική, αλλά όλα πήγαν καλά.».\n17 ARAUJO Armindo – RAMALHO Miguel\nΈχασε χρόνο στη σκόνη του Villagra..\nΠάτμος: 6ο Φεστιβάλ Γεύσης και Παράδοσης Αιγαίου\nΞύπνησαν οι Ιταλοί από τη χειμερία νάρκη με το 500 Abarth


Βρετανικές εκλογές: Ολονύχτιος εφιάλτης για την Μέι - Τα σενάρια της επόμενης ημέρας (pics&vids) - CNN.gr\nΒρετανικές εκλογές: Ολονύχτιος εφιάλτης για την Μέι - Τα σενάρια της επόμενης ημέρας (pics&vids)\nΠαρασκευή, 09 Ιουνίου 2017 03:21\nΣε ένα παζλ για δυνατούς λύτες εξελίσσεται η εκλογική αναμέτρηση στη Βρετανία για τη νέα βουλή των Κοινοτήτων για την πενταετία 2017 – 2022. Η Τερέζα Μέι ρίσκαρε προκηρύσσοντας εκλογές, που δεν ήταν αναγκαίες, καλώντας τους βρετανούς πολίτες να της δώσουν ισχυρή πλειοψηφία για τις επερχόμενες σκληρές διαπραγματεύσεις για το Brexit.\nΥπό τη σκιά όμως των πρόσφατων τρομοκρατικών επιθέσεων στο Μάντσεστερ και το Λονδίνο, η Μέι φαίνεται ότι έχασε τη στήριξη των Βρετανών, με τους Εργατικούς να την κατηγορούν για τις περικοπές που ως υπουργός Εσωτερικών έκανε στην αστυνομία. Η Ευρώπη παρακολουθεί με προσοχή την εκλογική μάχη καθώς η σχέση της ΕΕ με τη Βρετανία θα κριθεί από το αποτέλεσμα με πολλούς αναλυτές να μην αποκλείουν το ενδεχόμενο ενός νέου δημοψηφίσματος για την παραμονή ή την έξοδο της χώρας από την ΕΕ.\nΤο πρώτο exit poll των τριών μεγαλύτερων βρετανικών τηλεοπτικών σταθμών δίνουν νίκη του Συντηρητικού Κόμματος της Τερέζα Μέι όμως χωρίς να εξασφαλίζεται αυτοδυναμία.\nΣε σύνολο 650 εδρών - και ενώ χρειάζονται 326 για αυτοδυναμία – οι Συντηρητικοί λαμβάνουν 314 και οι Εργατικοί 266. Ακολουθούν το Σκωτσέζικο Εθνικό Κόμμα με 34 έδρες, οι Φιλελεύθεροι Δημοκράτες με 14 ενώ 22 έδρες θα μοιραστούν μικρότεροι κομματικοί σχηματισμοί. Το UKIP μένει χωρίς έδρα, σύμφωνα πάντα με το exit poll.\nΔείτε όλες τις εξελίξεις στο live blogging του CNN\nΗ ανακοίνωση των Εργατικών\nΓια ένα «εξαιρετικό αποτέλεσμα» κάνουν λόγο οι Εργατικοί εν αναμονή βεβαίως των τελικών αποτελεσμάτων.\n«Εάν το exit poll αποδειχθεί σωστό, θα είναι ένα εξαιρετικό αποτέλεσμα. Οι Εργατικοί θα έχουν κάνει μια πορεία προς τα μπροστά διαψεύδοντας τις ελπίδες των Συντηρητικών που τους ήθελαν να καταρρέουν. Οι Συντηρητικοί τιμωρήθηκαν διότι θεώρησαν δεδομένη την απόφαση του βρετανικού λαού. Οι Εργατικοί έκαναν μια καλή και έντιμη εκστρατεία - δεν έχουμε εμπλακεί σε πόλεμο λάσπης ή προσωπικές επιθέσεις. Τα ποσοστά του Εργατικού Κόμματος αυξήθηκαν γιατί ο κόσμος μπόρεσε να ακούσει το μήνυμα και την πολιτική απευθείας από τον Jeremy Corbyn. Τρια εκατομμύρια άτομα έκαναν εγγραφή στους εργατικούς τις τελευταίες πέντε εβδομάδες. Φαίνεται ότι ακούστηκε η φωνή τους» αναφέρει χαρακτηριστικά η ανακοίνωση των Εργατικών.\nAs #GE2017 election results come in, the UK's newspaper front pages reflect shock exit poll prediction. Live updates https://t.co/z1SimSt7zZ pic.twitter.com/10diFTl5up\nΦιλελεύθεροι: Δεν συμμετέχουμε σε κανέναν συνασπισμό\nΟΙ Φιλελεύθεροι Δημοκράτες έσπευσαν πολύ νωρίς να διευκρινίσουν τη στάση που θα κρατήσουν την επομένη των εκλογών ξεκαθαρίζοντας ότι δεν θα συμμετάσχουν σε κανέναν συνασπισμό.\nΑνώτατο στέλεχος του κόμματος, τόνισε, σύμφωνα με το Sky News, ότι οι Φιλελεύθεροι «δεν θα συμμετάσχουν σε σύμφωνα, συμφωνίες ή συνασπισμό» με άλλα κόμματα για να τα βοηθήσει να σχηματίσουν κυβέρνηση».\nΜε το σενάριο της αυτοδυναμίας να μοιάζει σχεδόν απίθανο η επόμενη ημέρα για τη Μεγάλη Βρετανία φαντάζει ιδιαίτερα δύσκολη. Θα παραμείνει η Μέι στη θέση της; Θα καταφέρει να συγκροτήσει κυβέρνηση ή ο Τζέρεμι Κόρμπιν θα γίνει ο επόμενος πρωθυπουργός; Μία πιθανή απάντηση στα παραπάνω ερωτήματα έδωσε – εν αγνοία της - η ίδια η Τερέζα Μέι με ένα tweet της τον προηγούμενο μήνα: «Αν χάσω έστω και έξι έδρες σημαίνει ότι έχασα τις εκλογές».\nLast month, Theresa May tweeted that if the Conservatives lost just six seats, "I will lose this election" #GE2017 https://t.co/2M0vshnuut pic.twitter.com/XdwnfwIpJi\n— CNN International (@cnni) June 8, 2017\nΣενάριο Νο 1\nΑν η Μέι δεν εξασφαλίσει μια νίκη με πλειοψηφία 12 εδρών, όπως είχε συμβεί με τον Κάμερον το 2015, το "στοίχημά" της για τις εκλογές θα έχει αποτύχει, η ικανότητά της να περάσει τις μεταρρυθμίσεις για το Brexit από το κοινοβούλιο θα περιοριστεί και θα προσέλθει πιο αδύναμη στις συνομιλίες με την Ευρωπαϊκή Ένωση.\nIf the UK #GE2017 exit poll is correct, it will be a huge embarrassment for Prime Minister Theresa May https://t.co/Rq0jqDmkLn pic.twitter.com/3SHiO1AuEo\n(Πηγή: REUTERS/Eddie Keogh)


Τι γίνεται με την πνευματική μας ηλικία; | Ploumistos.com\nΤι γίνεται με την πνευματική μας ηλικία;\n⍆Συχνή ερώτηση που απευθύνεται στους άλλους η μας απευθύνουν μικρότεροι,\nσυνομήλικοι αλλά και μεγαλύτεροι. Άλλοι από περιέργεια να μάθουν κι άλλοι από αφέλεια. «Πόσων ετών είσαι;», «Τι ηλικία έχεις;».\nΚάποιοι πειράζονται, ενοχλούνται. Δεν θέλουν να φανερώνουν την ηλικία τους. Δεν θέλουν να θυμούνται πως πέρασαν τα χρόνια. Γι’ αυτό και κάνουν πολλές προσπάθειες να διατηρήσουν τη νεανικότητά τους, τις δυνάμεις και τα εξωτερικά τους στοιχεία όπως ήταν πριν χρόνια. Όσο όμως κι αν προσπαθούν να κρύψουν τα χρόνια τους, τα σημάδια της φθοράς γίνονται φανερά στο σώμα και τους προδίδουν.\nΑυτά ισχύουν για τη σωματική ηλικία του ανθρώπου. Τι γίνεται όμως με την πνευματική μας ηλικία; Έχουμε αναλογισθεί πόσων χρόνων είμαστε στην πνευματική ζωή; Πόσο έχουμε προχωρήσει στο δρόμο της αγιότητος; Πόσο έχουμε προοδεύσει στο δρόμο της αρετής;\nΟ απόστολος Παύλος χρησιμοποιεί στις επιστολές του την εικόνα του νηπίου για να προσδιορίσει την πνευματική ηλικία κάποιων πιστών. Γράφει στους Κορινθίους: «Ουκ ηδυνήθην υμίν λαλήσαι ως πνευματικοίς, αλλ’ ως σαρκικοίς, ως νηπίοις εν Χριστώ» (Α΄ Κορ. γ΄ 1). Δεν μπόρεσα να σας μιλήσω όπως θα μιλούσα σε πνευματικούς και προοδευμένους Χριστιανούς, αλλά σας μίλησα όπως σε νήπια και αρχαρίους στη σχέση με τον Χριστό. Είχαν δεχθεί οι Κορίνθιοι τις αρχές της χριστιανικής πίστεως, αλλά δεν είχαν την ωριμότητα του προοδευμένου χριστιανού στην αρετή και την αγιότητα. Γι’ αυτό και ο Απόστολος συνεχίζει: «γάλα υμάς επότισα και ου βρώμα· ούπω γαρ ηδύνασθε» (Α΄ Κορ. γ΄ 2). Σας έδωσα απλή τροφή νηπίου, σας δίδαξα τις στοιχειώδεις χριστιανικές αλήθειες. Δεν είχατε αρκετή πνευματική δύναμη να δεχθείτε στερεά τροφή.\nΚαι τους Εφεσίους πάλι θα τους προτρέψει: «Μηκέτι ώμεν νήπιοι, κλυδωνιζόμενοι και περιφερόμενοι παντί ανέμω διδασκαλίας…» (Εφεσ. δ΄ 14). Να μην είμαστε νήπιοι πνευματικά και σαλευόμαστε σαν τα κύματα και περιφερόμαστε άστατα εδώ κι εκεί από κάθε άνεμο διδασκαλίας. Τους καλεί να αποβάλουν την αστάθεια, την επιπολαιότητα, την άγνοια της νηπιακής ηλικίας και να καταβάλουν προσπάθεια να προοδεύσουν, να αυξηθούν πνευματικά, να γίνουν ωριμότεροι.\nΑλλά και στην προς Εβραίους επιστολή γράφει προς τους πιστούς: «Καταντήσατε να έχετε ανάγκη να τρέφεσθε με γάλα, να έχετε πνευματική τροφή για αρχαρίους, διότι πνευματικά βρίσκεσθε σε νηπιακή κατάσταση. Όμως όποιος τρέφεται μόνο με πνευματικό γάλα και διδάσκεται μόνο στοιχειώδεις αλήθειες, δεν μπορεί να κατανοήσει την υψηλή και ανώτερη διδασκαλία, διότι είναι σε νηπιακή κατάσταση»· «πας γαρ ο μετέχων γάλακτος άπειρος λόγου δικαιοσύνης· νήπιος γαρ εστι» (Εβρ. ε΄ 13).\nΚαταλαβαίνουμε λοιπόν πόσο μεγάλη σημασία έχει στη ζωή μας η πρόοδος, η ανάπτυξη της ψυχής, η αύξηση του εσωτερικού μας κόσμου, η πνευματική ωριμότητα.\nΣτόχος μας να φθάσουμε όλοι μας να έχουμε μία και αληθινή πίστη, να αποκτήσουμε την τέλεια γνώση του Υιού του Θεού και Θεού μας, να προοδεύουμε πνευματικά, ν’ αποκτήσουμε το μέτρο της πνευματικής ωριμότητος και τελειότητος του Χριστού κατά το ανθρωπίνως δυνατόν. «Μέχρι καταντήσωμεν οι πάντες… εις άνδρα τέλειον, εις μέτρον ηλικίας του πληρώματος του Χριστού» (Εφεσ. δ΄ 13).\nΑγώνας συνεχής ν’ αγαπήσουμε πιο πολύ τον άγιο και παντοδύναμο Κύριό μας, να ενωνόμαστε μαζί Του, να κατακτούμε τον θησαυρό της αρετής, να ωριμάζουμε πνευματικά. Όταν ζούμε συνειδητή πνευματική και μυστηριακή ζωή, δίνουμε τη δυνατότητα στο Πανάγιο Πνεύμα να εργασθεί μέσα μας την αύξηση και την ωρίμαση της πνευματικής μας ηλικίας.\nΑς μην ξεχνούμε πως η πνευματική ηλικία δεν έχει σχέση με τη σωματική, αλλά με τον πόθο και τον αγώνα να καλλιεργηθεί ο έσω άνθρωπος. Γι’ αυτό βλέπουμε γέροντες με νεανικό ενθουσιασμό, όπως ο άγιος Χαράλαμπος, η νέους ανθρώπους στην ηλικία, ωριμους και πνευματικά ανεπτυγμένους και συνετούς, όπως ο άγιος Σάββας, που τον ονόμαζαν «παιδαριογέροντα»!\nΑς αναλογισθούμε λοιπόν, τόσα χρόνια βαπτισμένοι μέσα στη Χάρη του Θεου, σε ποια ηλικία πνευματική βρισκόμαστε, τι ηλικία πνευματική έχουμε.\nΤο διάβασα στο apocalypsejohn\nΣΤΑΥΡΟΣ ΠΛΟΥΜΙΣΤΟΣ Ιδρυτής του Συμβουλευτικού κέντρου ΕΥ ΦΕΡΕΣΘΑΙ που συνεχίζει να προσφέρει τις υπηρεσίες του από το 2000 ως Σύμβουλος Αυτοβελτίωσης & Προσωπικής Εξέλιξης ανθρώπων, ενώ παράλληλα είναι είναι SPIRITUAL ENERGY HEALIΝGMAN έχοντας την δική του μεθοδολογία.\nPloumistos.com: Τι γίνεται με την πνευματική μας ηλικία;


«Χατ – τρικ» ο Βάρσος και πάλι κόντρα στον… Παραπόταμο! – ArenaLarissaGr\n«Χατ – τρικ» ο Βάρσος και πάλι κόντρα στον… Παραπόταμο!\nΟ Γιώργος Βάρσος ήταν ο μεγάλος πρωταγωνιστής στο παιχνίδι του Πυργετού με τον Παραπόταμο, καθώς με χατ – τρικ, έδωσε τη νίκη στην Αναγέννηση στο παιχνίδι της 19ης αγωνιστικής για τον 3ο όμιλο της Γ΄τοπικής κατηγορίας. Χατ – τρικ είχε πετύχει και στο πρώτο παιχνίδι στον Παραπόταμο.\nΟι «βυσσινί» έφθασαν τους σαράντα τέσσερις βαθμούς έπειτα και από αυτή την αγωνιστική, ενώ η ομάδα του Αχιλλέα Μάντζιαρη έμεινε στους είκοσι εννέα πόντους και μακριά από την τριάδα ανόδου.\nΣτο 32ο λεπτό οι γηπεδούχοι κέρδισαν πέναλτι με τον Παζάρα ύστερα από υπόδειξη του κ. Κακάνη σε χέρι του Γεωργαντά. Ο Γιώργος Βάρσος ανέλαβε να εκτελέσει το πέναλτι αυτό και αφού έστειλε τη μπάλα στα δίχτυα του Αντώνη Ζήκου, έκανε το 1 – 0 για τον Πυργετό. Στη φάση αυτή στο ξεκίνημά της οι φιλοξενούμενοι διαμαρτυρήθηκαν έντονα για οφσάιντ στο πρώτο βοηθό, κ. Γούλα.\nΣτην επανάληψη τώρα και στο 48ο λεπτό, ο Παζάρας τροφοδότησε τον Γιώργο Βάρσο και ο τελευταίος με ψηλοκρεμαστό πλασέ αφού πρόλαβε στην έξοδο τον Αντώνη Ζήκο, έκανε το 2 – 0.\nΜε τη συμπλήρωση μίας ώρας αγώνα τώρα, οι παίκτες του Παραποτάμου μείωσαν σε 2 – 1 και ξαναμπήκαν στο παιχνίδι. Ο Μητσογιάννης κέρδισε πέναλτι σε ανατροπή από τον τερματοφύλακα, Πύλιουρα, και ο Τάκης Μπιτσαράς που γνώρισε επιτυχίες με την ομάδα του Πυργετού κατά το παρελθόν, μείωσε σε 2 – 1 από το σημείο του πέναλτι, με εκτέλεση αλά «Πανένκα».\nΣτο 71′ ο Θανάσης Μπούμπουλης κέρδισε τις κόντρες μετά από στημένη μπάλα των φιλοξενουμένων και από απόσταση αναπνοής από τη γραμμή του τέρματος του Πυργετού δεν βρήκε τη μπάλα, με τους παίκτες της Αναγέννησης να απομακρύνουν όπως – όπως.\nΒέβαια, οι γηπεδούχοι είχαν τη τελευταία λέξη στο παιχνίδι, καθώς ο συνήθης «ύποπτος» του Πυργετού, Γιώργος Βάρσος, διαμόρφωσε το τελικό σκορ 3 – 1, στο 73ο λεπτό με ιδανικό τελείωμα.\nΑναγέννηση Πυργετού (Γιάννης Μπάγκας): Πύλιουρας, Μπουλάρι, Βουγιούκας (84′ Δήμου), Καμάμι, Ριζάκης, Ρακίπι Ν., Τζιόλας, Παζάρας (67′ Ζάχος), Πουρλιώτης, Βάρσος (84′ Τσιάρας), Ρακίπι Άγγ.\nΚεραυνός Παραποτάμου (Αχιλλέας Μάντζιαρης): Ζήκος Α., Ζήκος Γ., Γεωργαντάς (46′ λ.τ. Χαρμαντάς), Γραβάνης, Κίκε, Κορδέλας, Πάσχος, Μπούμπουλης Ευάγγ., Μπιτσαράς (75′ Μπούμπουλης Αθ.), Μητσογιάννης, Πετρωτός (67′ Τσιντώτας).\nΚακάνης, Γούλας, Οικονομόπουλος.\nΕΠΟΜΕΝΟ ΑΡΘΡΟ Απέδρασε με τον Καζάνι από τους Γόννους\nΠΡΟΗΓΟΥΜΕΝΟ ΑΡΘΡΟ «Μίλησε» ο Μπάμης για τον Ηρακλή!


Ποιοι θα πληρωθούν; Ποιοι πληρώθηκαν;\n- Αυγούστου 16, 2016\nΣύμφωνα με πολλές πηγές το Σεπτέμβριο θα γίνει πληρωμή για πολλά αγροπεριβαλλοντικά προγράμματα.\nΒιολογική γεωργία, κτηνοτροφία, Μείωση νιτρικών, Ολοκληρωμένη διαχείριση ζαχαροτεύτλων, κλπ\nΩστόσο πληρώνονται σταδιακά και οι εκκρεμότητες των σχεδίων βελτίωσης που είχαν μείνει απλήρωτα από το Νοέμβριο του 2015 αν και είχαν γίνει οι αιτήσεις πληρωμής τους.\nΓια νέο πρόγραμμα Σχεδίων Βελτίωσης; Το 2017 και βλέπουμε...\nΠολλοί γκρινιάζουν... οι περισσότεροι τα θέλουν...\n(video) Αμύγδαλα... πόσο απέχουμε από αυτές τις εταιρίες;\nΠοιες αλλαγές προτείνει στην ΚΑΠ η ΠΟΣΓ!


Το Rockwave Festival επιστρέφει με LP και Kavinsky\nRock N' Roll Children @ Metal Union Club (Αγρίνιο), 02/01/16\n02/04/2019 @ 14:51\nRockwave Festival 2019\nLP, Kavinsky + More Acts T.B.A\nΜια φωνή, μια μουσική πλατφόρμα, ένα φεστιβάλ\nΜια ανάσα πριν γιορτάσει του χρόνου το Rockwave Festival την 25η επέτειό του, ετοιμάζει μια μέρα το 2019, και συγκεκριμένα το Σάββατο 22 Ιουνίου, για να κάνει μια μικρή αλλά μοναδική προθέρμανση για το τι θα ακολουθήσει.\nΤο Rockwave Festival πάντα αποτελούσε ένα μέσο επικοινωνίας για όλα τα μουσικά είδη και η φετινή χρονιά δεν αποτελεί εξαίρεση στον κανόνα.\nΧωρίς να ενδίδει σε στερεότυπα και χωρίς να συμμορφώνεται με άγραφους κανόνες, το φεστιβάλ υποστηρίζει τα κοινωνικά κινήματα που ασπάζονται την ισότητα, την ενότητα και την μουσική πολυμορφικότητα.\nΦέτος το Rockwave αποφάσισε να αφιερώσει τη σκηνή του στην πιο cool και δυναμική γυναικεία παρουσία των τελευταίων ετών με τη «μεγάλη» φωνή, την LP. Παρέα της θα έχει τον “ιππότη της ασφάλτου” και γνωστό DJ, Kavinsky.\nΘα ακολουθήσει ανακοίνωση για τα υπόλοιπα ονόματα που θα πλαισιώσουν το line-up.\nΓιατί όσο υπάρχει καλή μουσική, θα υπάρχει το Rockwave Festival.\nΗ προπώληση των εισιτηρίων θα ξεκινήσει την Πέμπτη 4 Απριλίου 2019.\nΟ κόσμος χρειάζεται περισσότερες ντόμπρες προσωπικότητες.\nΟ κόσμος χρειάζεται την LP.\nΧωρίς φίλτρο, χωρίς λογοκρισία, και χωρίς δικαιολογίες.\nΚάπου εκεί έξω υπάρχει μια γυναικεία φωνή που στον ωκεανό των καθημερινών αντιξοοτήτων και των συναισθηματικών απογοητεύσεων στέκεται στο ύψος των περιστάσεων και σηκώνοντας ψηλά το ποτήρι της, μας παροτρύνει να κάτσουμε παρέα και να την ακούσουμε.\nΓιατί αυτά που έχει να πει είναι πολλά. Και ο κόσμος θα την ακούσει.\n«Είναι χάλια το να πληγώνεις κάποιον, όμως είναι ακόμη πιο χάλια το να πληγώνεσαι εσύ η ίδια.»\nΚαι κάπως έτσι έγραψε το τραγούδι "Lost On You", το οποίο έφτασε τα 500 εκατόμμυρια online streams και έγινε πλατινένιο σε Ρωσία, Πολωνία, Ελλάδα, Ελβετία, Ιταλία, Γαλλία,\nενώ ταυτόχρονα κάθε γωνιά του πλανήτη σιγοτραγουδά τους στίχους του.\nTα μεγαλυτερα μουσικά περιοδικά εξύμνησαν το ταλέντο της, κάνοντας πολλαπλές αναφορές στη «μεγάλη» φωνή της.\nΩς μια θηλυκή ενσάρκωση του Bob Dylan, η LP αποτελεί την πιο αντιπροσωπευτική παρουσία της σημερινής κοινωνίας στην οποία κεντρική θέση έχει η γυναίκα. Και συγκεκριμένα, η γυναικεία φωνή που δεν απολογείται, δεν κρύβεται στο παρασκήνιο αλλά, αψηφώντας το κατεστημένο, τολμά να είναι αυθεντική.\nΜε όπλο τη φωνή και το ουκουλέλε της πορεύεται στη δική της λεωφόρο τραγουδώντας για την αγάπη, τον έρωτα, το φόβο, την ανασφάλεια, την απιστία, τη λύπη και τη λύτρωση.\nΣκηνές όπως αυτή του Coachella την υποδέχτηκαν ένθερμα και τώρα έφτασε η κατάλληλη στιγμή χρονικά να την υποδεχθεί και η σκηνή του Rockwave Festival.\nΚαι εκεί, όμως, θα είναι ο εαυτός της.\nΓιατί όπως λέει η ίδια γελώντας:\n"Αν σου αρέσει αυτό που εκφράζω, τότε τέλεια, γιατί εγώ το αγαπώ. Αν όχι, ξέχνα το"\nΚαι έτσι μας αρέσει και θα τη χειροκροτήσουμε δυνατά.\n1986: Ένας μακρύς δρόμος και ξαφνικά το τρακάρισμα με την κόκκινη Testarossa.\n2006: Η επιστροφή ως ζόμπι.\nΓεννήθηκε μια νέα ηλεκτρονική μουσική υπόκρουση για να συνοδεύσει την αποκάλυψη που κατέφθασε.\nΣε έναν κόσμο που ταλαντεύεται μεταξύ πραγματικού και εξωπραγματικού υπάρχει ενας πολυτάλαντος Γάλλος παραγωγός, μουσικός και DJ, ονόματι Vincent Belorgey\nκαι ένας πολυπρόσωπος χαραχτήρας που σχινοβατεί μεταξύ ανθρώπινης και μυθικής υπόστασης, ονόματι Kavinsky.\nΤο κοινό τους σημείο?\nΗ εξιστόριση γεγονότων μέσω της ηλεκτρονικής μουσικής σε κλίμα υπερφυσικής δημιουργικότητας που ταξιδεύει το κοινό σε μακρινούς πλανήτες, όπου βασιλεύει η electropop,\nοι πληγωμένοι χαρακτήρες και οι εξωπραγματικοί ήρωες.\nΤο πιο δυνατό soundtrack αυτού του ταξιδιού είναι το “Nightcall”, ως κάλεσμα σε έναν κόσμο που αλλάζει.\nΤίποτα δεν είναι το ίδιο πια.\nΟι άνθρωποι μεταμορφώνονται, οι χαρακτήρες αλλάζουν εμφάνιση, τα φώτα πέφτουν και στα ηχεία ακούγεται ένα δυνατό επαναλαμβανόμενο beat…\nΤα ζόμπι ζωντανεύουν και πριν ξημερώσει έχουν σχηματίσει στρατό και χορεύουν ως το χτύπημα της επόμενης μουσικής αποκάλυψης.\nΑρχηγός τους ο Kavinsky, ο οποίος ακολουθώντας τα μουσικά μονοπάτια των Γάλλων συμπατριωτών του Daft Punk και Danger, μεταλλάσσεται από ιππότης της ασφάλτου στα "ProVision" και "Testarossa Autodrive", σε μαχητή ήρωα στο “Οdd Look”.\nΤο μουσικό ταξίδι με την κόκκινη Testarossa συνεχίζεται ως τη νέα αποκάλυψη.\nΓενική Είσοδος: 35 €\nVIP Tickets*: 60 €\n*Aνά 3 εισιτήρια VIP δωρεάν μια θέση parking\nΓενική Είσοδος: 38,50 €\nVIP Tickets*: 66 €\nΤρίτη - Παρασκευή 10:30 - 14:30 & 17:00 - 21:00\nΣάββατο 10:30 - 16:30\nΜητροπόλεως 102, Θεσσαλονίκη\nhunteragency.gr | viva.gr\nΑυτό είναι το νέο "Do They Know It's Christmas"\nΤο τραγούδι της Band Aid 30 παρουσιάστηκε χθες στο βρετανικό "The X Factor"\nΜερικές επιλογές από το Νησί της Αφροδίτης που αξίζει να ακούσεις\nΑπό τον Σπύρο Κούκα, 02/12/2020\nLive δίσκος από τους Arctic Monkeys\nΑκούστε το "Arabella" από το "Live At The Royal Albert Hall"


CultureWizz: Το «Band Aid» επιστρέφει!\nΤο «Band Aid» επιστρέφει!\nΟι One Direction, Ed Sheeran και Elbow θα βρίσκονται ανάμεσα στα μεγάλα ονόματα που θα συμμετέχουν στη τέταρτη Χριστουγεννιάτικη εκδοχή του Band Aid για φιλανθρωπικό σκοπό με τίτλο «Do They Know It's Christmas». Η ανακοίνωση ήρθε από τους Bob Geldof και Midge Ure για την κρίση κατά του ιού Εμπόλα.\nΤα πρώτο single του «Do They Know It's Christmas» κυκλοφόρησε το 1984. Πούλησε 3, 7 εκατομμύρια σε singles και απέφερε κέρδη που άγγιξαν τα 8,7 εκατ. λιρών, χρήματα που μεταφερθήκαν στην Αιθιοπία, η οποία υπέφερε από λιμό.\nΗ νέα εκδοχή του τραγουδιού ηχογραφείται τώρα και θα είναι ‘διαθέσιμη’ στο διαδίκτυο μέσα στον επόμενο μήνα. Το εξώφυλλο είναι σχεδιασμένο από την γνωστή καλλιτέχνη Tracey Emin.\nΗ παραγωγή του άλμπουμ είναι του Paul Epworth, ο ‘εγκέφαλος’ πίσω από την Adele και One Direction.\nΕτικέτες Συναυλίες/Μουσική, Band Aid, Bob Geldof, Do They Know It's Christmas


Το 7ο Διεθνές Τουρνουά Ρυθμικής Γυμναστικής "Armonia Cup" στη Σίνδο | DeltaNews\nΟμορφιά και χάρη θα γεμίσει για ακόμα μία φορά το κλειστό γυμναστήριο της Σίνδου του Δήμου Δέλτα, στη Θεσσαλονίκη.\nΌπως κάθε χρόνο, έτσι και φέτος ο Α.Σ. Αρμονία Δήμου Δέλτα διοργανώνει με την άδεια-έγκριση της Ελληνικής Γυμναστικής Ομοσπονδίας το 7ο Διεθνές Τουρνουά Ρυθμικής Γυμναστικής “Armonia Cup”, υπό την αιγίδα του Δήμου Δελτα, Περιφέρειας Κεντρικής Μακεδονίας και Υπουργείου Μακεδονίας Θράκης.\nΣτο 7ο “Armonia Cup” θα συμμετέχουν συνολικά 450 αθλήτριες από 5 διαφορετικές χώρες του εξωτερικού (Αυστρία , Βοσνία-Ερζεγοβίνη, Βουλγαρία, Αίγυπτος, Κύπρος), καθώς και σύλλογοι γυμναστικής από πολλές περιοχές της Ελλάδας.\nΠέρα από τον αγώνα των αθλητριών, η ΕΘΝΙΚΗ ομάδα ανσάμπλ γυναικών ΑΥΣΤΡΙΑΣ θα παρουσιάσουν στο κοινό τα νέα πρόγραμματά τους ενόψει του ευρωπαϊκού πρωταθλήματος.\nArmonia CupΡυθμική ΓυμναστικήΣίνδος


Το Raffaello Be Diamond είναι το πρώτο τουφέκι στον κόσμο στο οποίο χρησιμοποιήθηκε η κατεργασία BE.S.T., η αποκλειστική κατεργασία με Full Protection που καθιστά πολύτιμη την κάννη και το κλείστρο και ταυτόχρονα πολύ ανθεκτικά στη διάβρωση. Ένα πολύτιμο, μοναδικό, αμιγώς ημιαυτόματο, μια πραγματική συγκέντρωση τεχνολογίας. Το Comfortech 3 μειώνει την αντίληψη της ανάκρουσης, το νέο κοντάκι CombTech τελευταίας γενιάς μειώνει την επίδραση στο πρόσωπο. Το κλείστρο Easy Locking σας επιτρέπει να έχετε ένα όπλο πάντα έτοιμο για βολή. Το Window System εγγυάται μέγιστη ασφάλεια για να βλέπετε πάντα τα φυσίγγια στην αποθήκη. Η κρυογενής κάννη Power Bore και τα κρυογενικά τσοκ εξασφαλίζουν εξαιρετική βαλλιστική απόδοση. Το Raffaello Be Diamond είναι το "διαμάντι" της οικογένειας Benelli.\nCB - Εναλλάξιμο τσοκ - BE.S.T. Power Bore 65/70/76 cm */**/***/****/cil.\nΑπό Ergal ανοδιωμένος κορμός, συγκρότημα κλείστρου κατεργασμένο από εξωθημένο και χρωμιωμένο υλικό\nΑπό τεχνοπολυμερές ενισχυμένο με αντιολισθητική ψάθα Air Touch και Windows System\n365 ± 2 mm, μπορεί να αλλάξει στα 355 ± 2 mm με κοντό πέλμα ή 375 ± 2 mm με μακρύ πέλμα. Απόκλιση: μεταβλητή δεξιά και αριστερά\nΣωληνοειδής 2 φυσιγγίων με μειωτήρα (χωρίς μειωτήρα: 3 φυσίγγια 12/76 mm ή 4 φυσίγγια 12/70 mm)


Κουμουτσάκος στο 11ο Συνέδριο ΝΔ: Ρεαλιστικές λύσεις για μια καλύτερη Ελλάδα»\nΤελ. ενημ.: 17.12.2017, 11:46\nΟμιλία της πρώην υπουργού της ΝΔ στο 11ο Συνέδριο του κόμματος\nΤην ανάγκη για φρέσκιες ιδέες επεσήμανε η πρώην υπουργός της ΝΔ, Μαριέττα Γιαννάκου κατά την ομιλία της στο 11ο Συνέδριο της ΝΔ. Η πρώην υπουργός επεσήμανε κατά την ομιλία της, πως η χώρα μας θα πρέπει να επενδύσει στη νέα γενιά και στο μυαλό των νέων ανθρώπων, οι οποίοι αναγκάζονται να μεταναστεύσουν στο εξωτερικό όπου και διαπρέπουν.\nΗ κ. Γιαννάκου στην ομιλία της αναφέρθηκε στην νέα γενιά, στις ανάγκες της και στις ευκαιρίας που πρέπει η χώρα μας και πάλι να δώσει και να εξασφαλίσει για τους νέους ανθρώπους προκειμένου να μείνουν στη χώρα μας και να εργαστούν εδώ.\nΣημείωσε χαρακτηριστικά: «Είμαστε μια μικρή χώρα, χωρίς πολλές πλουτοπαραγωγικές πηγές. Καλός ο Τουρισμός και ο πρωτογενής τομέας αλλά μέχρι έως ενός σημείου μπορεί να βοηθήσουν. Οι νέοι δεν έχουν πού να απευθυνθούν και πώς να προσεγγίσουν σημεία της νέας τεχνολογίας, ταυτόσημα με την ανάπτυξη.\nΗ χώρα μας πρέπει να επενδύσεις στο μυαλό των νέων και την οξυδέρκειά τους. Παρά τα προβλήματα που αντιμετωπίζουν οι νέοι μας, βλέπουμε ότι στο εξωτερικό διαπρέπουν. Ο ανταγωνισμός που υπάρχει είναι πάρα πολύ μεγάλος.\nΗ Ευρώπη ανεβαίνει αναπτυξιακά. Ξαναγυρίζει σιγά-σιγά σε καλές εποχές. Δεν συμβαίνει όμως αυτό στην Ελλάδα. Γιατί; Έχουμε όλα τα πλεονεκτήματα για να ακολουθήσουμε κι εμείς και να δώσουμε την ευκαιρία την ευκαιρία στους νέους μας και να τους δώσουμε το έδαφος να λειτουργήσουν μέσα στη χώρα μας κι όχι στο εξωτερικό. Έτσι θα δώσουμε την ευκαιρία σε όσους έφυγαν να γυρίσουν και σε πολλούς άλλους να μείνουν εδώ. Γιατί τι άλλο νομίζετε ότι μπορεί να γίνει, αν όχι η συνένωση όλων των δυνάμεων; Πρέπει να συνεχίσουμε να αγωνιζόμαστε».


Brunch lovers: Αυτά είναι τα 4+1 must-visit fresh spots του Παρισιού!\nΕμπλουτίστε τη bucket-list σας κι απολαύστε τη γαλλική πρωτεύουσα\nΑπό μόνο του ένα ταξίδι στο Παρίσι, αποτελεί πάντα μία πολύ καλή ιδέα. Ειδικότερα την άνοιξη -ωστόσο- αυτή η πόλη αποκτά ένα νέο χρώμα, ένα διαφορετικό άρωμα. Γίνεται ακόμη πιο ελκυστική, ακόμη πιο σαγηνευτική. Τώρα είναι η κατάλληλη στιγμή για να την απολαύσετε και να γνωρίσετε από κοντά όλες τις ομορφιές της. Ειδικά για τους brunch-lovers, η γαλλική πρωτεύουσα προσφέρει πολλές, διαφορετικές επιλογές κι εμείς ξεχωρίσαμε τα πιο hot σημεία της πόλης, που πρέπει να επισκεφθείτε οπωσδήποτε, όταν βρεθείτε σε αυτήν.\nΤο Παρίσι στα καλύτερά του!\nΠερίπου δέκα χρόνια μετά το μεγάλο opening του club, που έφερε την υπογραφή του David Lynch, το Silencio έκανε το next step. Το Silencio des Prés είναι γεγονός, με το Studio KO να επιμελείται το desing του εστιατορίου, που ήδη αποτελεί πόλο έλξης για τους locals, αλλά κι όλους όσους βρίσκονται στη γαλλική πρωτεύουσα. Η τοποθεσία του, αποτελεί από μόνη της έναν πολύ καλό λόγο για να το επισκεφτεί κανείς, καθώς βρίσκεται σε μία πανέμορφη ταράτσα, δίπλα σε ένα private cinema. Το menu περιλαμβάνει μία σειρά από μοναδικές επιλογές του πασίγνωστου chef, Guillaume Sanchez, ενώ τα Σαββατοκύριακα σερβίρει το πιο απολαυστικό brunch που μπορεί να δοκιμάσει κανείς. Τα λαχταριστά pastries, το πεντανόστιμο avocado toast, τα pancakes, αλλά κι η τάρτα με το σολομό, είναι μερικά μόνο από τα πιάτα που ξεχωρίζουν από τον κατάλογο κι είναι σίγουρο, ότι ακόμη κι οι πιο απαιτητικοί επισκέπτες θα φύγουν ικανοποιημένοι από αυτό.\nΜία πολύχρωμη όαση στην «καρδιά» του Παρισιού, με μία πανέμορφη θέα που κόβει την ανάσα. Αυτό είναι το Le Tout-Paris, που βρέθηκε πολύ γρήγορα στην κορυφή της λίστας με τις top brasseries της πόλης και σίγουρα, όχι τυχαία! Το συναντά κανείς στον 7ο όροφο του Cheval Blanc, με το brunch menu, να φέρει την υπογραφή του chef, William Béquin. Εκτός από το εντυπωσιακό decor του, το εστιατόριο θα κερδίσει μία θέση στην καρδιά σας και με τις γευστικές επιλογές που διαθέτει και θα σας ταξιδέψει σε έναν άλλο κόσμο, πολύ διαφορετικό, γεμάτο αρώματα και γεύσεις που ξυπνούν όλες τις αισθήσεις. Must-try θεωρούνται τα poached eggs, με το καπνιστό μπέικον και τα μανιτάρια, όπως και τα λαχταριστά smoothies, η granola και τα ολόφρεσκα φρούτα, για τους λάτρεις των healthy dishes.\nΒρίσκεται σε μία ειδυλλιακή τοποθεσία στο Παρίσι κι έχει κερδίσει ήδη μία θέση στην καρδιά των ντόπιων, αλλά κι όσων ταξιδεύουν στη γαλλική πρωτεύουσα κι είχαν την ευκαιρία να το γνωρίσουν από κοντά. Αν θέλετε κι εσείς να βιώσετε μία μοναδική εμπειρία, τότε πρέπει να κάνετε μία στάση στο Drouant και να αφεθείτε στις μοναδικές γεύσεις και τις μυρωδιές του. Εκτός από τις κλασικές επιλογές, όπως είναι οι ομελέτες με τα μπαχαρικά και λαχανικά, τα pancakes και τις waffles, τολμήστε να δοκιμάσετε κάτι διαφορετικό, κάτι ασυνήθιστο. Το risotto με το κοτόπουλο και τα burgers, σας περιμένουν να τα δοκιμάσετε κι είναι σίγουρο, πως θα φύγετε απόλυτα ικανοποιημένοι από το συγκεκριμένο restaurant.\nΤο Cuppa Café άνοιξε ξανά τις πόρτες του και μοιάζει πιο φρέσκο κι ανανεωμένο από ποτέ! Το brunch menu περιλαμβάνει αμέτρητες, λαχταριστές vegan και gluten-free επιλογές, κάτι που σημαίνει πως ικανοποιεί ακόμη και τους πιο ιδιαίτερους visitors, που βρίσκονται σε αυτό, προκειμένου να γευτούν μοναδικές γεύσεις. Τα vibes κι ο χαρακτήρας αυτού του μαγαζιού, είναι μοναδικά και δεν είναι τυχαίο ότι ήδη έχει συγκεντρώσει αμέτρητες θετικές κριτικές και θεωρείται μία από τις πιο hot τοποθεσίες στη γαλλική πρωτεύουσα για την άνοιξη. Η foccacia, η granola με το coconut yogurt και τα φρέσκα φρούτα και το λαχταριστό porridge, αποτελούν μερικά μόνο από τα πεντανόστιμα πιάτα που θα συναντήσετε στον κατάλογο. Plus: Αν ανήκετε στην κατηγορία των matcha-lovers, θα έχετε την ευκαιρία να δοκιμάσετε τα πιο γευστικά ροφήματα ever!\nLA-vibes στο Παρίσι! Το Echo, αποτελεί αναμφίβολα ένα από τα πιο hot restaurants στη γαλλική πρωτεύουσα αυτή τη στιγμή και δεν είναι τυχαίο, ότι θεωρείται σχεδόν... απαραίτητο να γίνει κράτηση, προκειμένου να βρεθεί κανείς σε αυτό. Πρόκειται για ένα πολύ ιδιαίτερο, όμορφο και φωτεινό μέρος, που κερδίζει τους επισκέπτες από το πρώτο λεπτό, τόσο με το εντυπωσιακό του design, όσο και με το πλούσιο menu, που περιλαμβάνει πεντανόστιμες gluten και dairy-free επιλογές -μεταξύ άλλων- αλλά κι όλα όσα μπορεί να φανταστεί κανείς! Τα scrambled eggs και το ολόφρεσκο, toasted brioche, τα pancakes με τα φρούτα και την πιο λαχταριστή σοκολάτα και τα smoothies, κλέβουν την παράσταση, όπως και το banana bread κι η chocolate avocado mouse, για όσους αγαπούν τις healthy συνταγές. Κάντε την κράτησή σας κι απολαύστε μία μοναδική εμπειρία.\n*Kεντρική φωτογραφία: Drouant


Βιογραφικό – Κωνσταντίνος Ζαχαρόπουλος\nO Κωνσταντίνος Ζαχαρόπουλος αποφοίτησε το 1989 από την Ιατρική Σχολή του Πανεπιστημίου Αθηνών και στο πλαίσιο της υπηρεσίας υπαίθρου υπηρέτησε στο Κέντρο Υγείας Σιμόπουλου Ηλείας και στο Γενικό Νοσοκομείο Αμαλιάδας.\nΕιδικεύτηκε στην Γενική Χειρουργική για 1 έτος στην Α Χειρουργική Κλινική του Νοσοκομείου ΝΙΜΤΣ. Από το 1993 έως το 1998 ειδικεύτηκε στην Ορθοπαιδική Κλινική του Νοσοκομείου ΝΙΜΤΣ με ξεχωριστούς δασκάλους τον Εμμ. Μιχελινάκη και τον Θ. Παπαπολυχρονίου, 2 από τους πρωτοπόρους ορθοπαιδικούς στον τομέα της ολικής αρθροπλαστικής στην Ελλάδα.\nΜετείχε σαν ομιλητής σε πολλά ορθοπαιδικά συνέδρια και σαν συγγραφέας σε πολλές δημοσιεύσεις σε επιστημονικά περιοδικά με βασικά σημεία ενδιαφέροντός του τις ολικές αρθροπλαστικές ισχίου και γόνατος και την χειρουργική αντιμετώπιση των καταγμάτων ισχίου.\nΑπό το 1998 διατηρεί ιδιωτικό ιατρείο στην Αγία Παρασκευή ενώ παράλληλα συνεργάζεται με ιδιωτικά νοσοκομεία.\nΑπό το 2010 εργάζεται παράλληλα σαν διοικητικό στέλεχος αρχικά του ΟΑΕΕ και από το 2012 του ΕΟΠΥΥ με αντικείμενο τον σχεδιασμό της ανάπτυξης των υπηρεσιών υγείας ενώ παράλληλα μετέχει σαν τακτικό μέλος στο Ανώτατο Υγειονομικό Συμβούλιο του ΕΟΠΥΥ.


Τι είπε ο Χρήστος Παππάς στους αστυνομικούς όταν πήγαν να τον συλλάβουν\nΤΙ ΕΙΠΕ Ο ΧΡΗΣΤΟΣ ΠΑΠΠΑΣ ΣΤΟΥΣ ΑΣΤΥΝΟΜΙΚΟΥΣ ΟΤΑΝ ΠΗΓΑΝ ΝΑ ΤΟΝ ΣΥΛΛΑΒΟΥΝ από Voria.gr article https://www.voria.gr/index.php/article/christos-pappas-ta-prota-logia-tou-ke-to-paraskinio-tis-sillipsis «Εντάξει παιδιά έρχομαι. Αλλά να ξέρετε, μέσα στον επόμενο μήνα σκόπευα να παραδοθώ…», δήλωσε κατά τη διάρκεια της σύλληψης του ο φυγόποινος 02.07.2021 08:41\n02/07/2021, 08:41 |\n«Εντάξει παιδιά έρχομαι. Αλλά να ξέρετε, μέσα στον επόμενο μήνα σκόπευα να παραδοθώ…», δήλωσε κατά τη διάρκεια της σύλληψης του ο φυγόποινος\nΣυνελήφθη χθες ο Χρήστος Παππάς μετά από εννέα μήνες καταδίωξης του από τις Αστυνομικές Αρχές.\nΔιαβάστε: Στον εισαγγελέα σήμερα ο Χρήστος Παππάς για την εκτέλεση της ποινής του\nΣτις 21.30 χθες το βράδυ κλιμάκιο της Αντιτρομοκρατικής χτύπησε το κουδούνι της οικείας που για μήνες διέμενε ο Παππάς, σε ισόγειο διαμέρισμα της οδού 28ης Οκτωβρίου στου Ζωγράφου.\nΣύμφωνα με πληροφορίες του protothema.gr, ο ίδιος, άνοιξε την πόρτα, περιποιημένος, λέγοντας στους αστυνομικούς «Εντάξει παιδιά έρχομαι. Αλλά να ξέρετε, μέσα στον επόμενο μήνα σκόπευα να παραδοθώ…».\nΟι αστυνομικοί, την τελευταία εβδομάδα παρακολουθούσαν το καταφύγιο του Παππά με τα κατεβασμένα ρολά. Όμως, ο υπαρχηγός της Χρυσής Αυγής, δεν βγήκε ούτε μια στιγμή έξω και όπως είπαν και οι γείτονες δεν τον είχαν δει ποτέ να ξεμυτίζει από το σπίτι ή να κυκλοφορεί στην περιοχή.\nΟι αναλυτές της Αντιτρομοκρατικής εκτιμούν ότι και τους εννέα μήνες έμενε στο σπίτι της 52χρονης Ουκρανής που πολιτογραφήθηκε Ελληνίδα, Ιρίνας Κρουσενίτσκα, η οποία ήταν υποψήφια με τον συνδυασμό του Ηλία Κασιδιάρη για τον Δήμο της Αθήνας και δεν είχε φύγει για το εξωτερικό όπως έλεγαν οι αρχικές πληροφορίες τον περασμένο Οκτώβριο.\nΟι ίδιες πληροφορίες αναφέρουν ότι μια μαρτυρία, ένα λάθος τηλεφώνημα ή μια κίνηση στο διαδίκτυο ήταν αυτά που τον πρόδωσαν και τον οδήγησαν την αστυνομία στην πόρτα του.\nΖούσε στο διαμέρισμα χωρίς να έρχεται ιδιαίτερα σε επαφή με τον έξω κόσμο ενώ φέρεται τα έξοδα να τα είχε αναλάβει η 52χρονη Ουκρανή φίλη του.\n«Με πήρε τηλέφωνο και μου είπε ότι από το διαμέρισμα στου Ζωγράφου ήταν περαστικός. Οι αστυνομικοί είπε οτι του συμπεριφέρθηκαν καλά. Μου είπε επίσης οτι μου είχε στείλει μια επιστολή, στην οποία εξέφραζε την πρόθεση να παραδοθεί την οποία όμως εγώ δεν έλαβα ποτέ. Και για τον λόγο αυτό δεν το γνωρίζω, ούτε μπορώ να το ισχυριστώ γιατί δεν την έλαβα. Ο εντολέας μου αντιμετωπίζει προβλήματα υγείας. Θα οδηγηθεί στον εισαγγελέα εφετών εκτελέσεως ποινών όπου θα δώσει παραγγελία για την φυλάκιση του, πιθανότατα στις φυλακές Δομοκού», τονίζει στο protothema.gr o συνήγορος του Χρήστου Παππα κ. Περικλής Σταυριανάκης.


All is Media: 6 χρόνια κάθειρξη σε ιδιοκτήτη ραδιοφωνικού σταθμού για εκβιασμό\nΔικαιωμένος νιώθει ο Στρατής Γόμος, τονίζοντας στο «ΕΜΠΡΟΣ»: «Έστω και μία μέρα να έτρωγε, πάλι θα ήμουν ευχαριστημένος. Από το 2006 μάς ταλαιπωρεί η υπόθεση, με αλλεπάλληλες αναβολές. Ο συγκεκριμένος άνθρωπος επί ενάμιση χρόνο μού ζητούσε πότε 100 και πότε 200 ευρώ συνεχώς.Δεν άντεξα άλλο και πήγα στην Αστυνομία. Σήμερα νιώθω πραγματικά δικαιωμένος και ανακουφισμένος.»\nΟ Γιάννης Παπούκας είχε συλληφθεί το Σεπτέμβριο του 2006 την ώρα που είχε παραλάβει 10.000 ευρώ από τον επιχειρηματία και τότε πρόεδρο της ΝΟΔΕ Λέσβου τής Ν.Δ., Στρατή Γόμο, για να σταματήσει τις φραστικές επιθέσεις μέσω του ραδιοφώνου εναντίον του ίδιου και της συζύγου του. Σύμφωνα με το κατηγορητήριο που έγινε δεκτό από το δικαστήριο, ο Παπούκας είχε έρθει σε επαφή με τον επιχειρηματία και του είχε ζητήσει το ποσό.\nΟ δεύτερος το κατήγγειλε στην Αστυνομία, η οποία έστησε επιχείρηση με προσημειωμένα χαρτονομίσματα για τη σύλληψη του ιδιοκτήτη του σταθμού. Μόλις οι αστυνομικοί ήρθαν στο σημείο συνάντησης των δύο ανδρών, ο φερόμενος ως εκβιαστής πέταξε μακριά του το φάκελο με τα χρήματα, όμως η κίνησή του αυτή καταγράφηκε από κάμερα.


Πνευματικό Καταφύγιο: Πώς να αγαπήσουμε το Χριστό;\nΠώς να αγαπήσουμε το Χριστό;\n-Πώς μπορούμε Παππούλη μου, νά αγαπήσουμε τό Χριστό;\n- «Ή αγάπη μας προς τό Χριστό, παιδί μου, πραγματοποιείται ώς έξης: Σηκώνουμε τον εσωτερικό μας εαυτό προς τον Θεό και τον έπικαλούμεθα.\nΒλέποντας όμως τή φύση, τά δένδρα, τά λουλούδια, τα πουλιά, τις μέλισσες, τά άνθη, τή θάλασσα, τά ψάρια, τά άστρα, τό φεγγάρι, τον ήλιο, και τά τόσα άλλα υπέροχα δημιουργήματα Του, στρέφουμε τό νού προς τον Θεό και δοξάζοντας Τον μέσα άπ' αυτά, προσπαθούμε νά τά καταλάβουμε πόσο ώραϊα και θαυμάσια είναι και αγωνιζόμαστε νά τά αγαπήσουμε.\nΌταν τά αγαπήσουμε όλα αυτά, τότε ή αγάπη ανεβαίνει προς τον Δημιουργό μας και έτσι πραγματικά και αληθινά Τον αγαπάμε. Απαραίτητη προϋπόθεση είναι ή αγάπη των δημιουργημάτων, άλλα ακόμη περισσότερη πρέπει νά είναι ή αγάπη μας προς τόν συνάνθρωπο μας.\nΓι' αυτό πρέπει νά πραγματοποιούμε επισκέψεις στά Νοσοκομεία, στις Φυλακές, στά 'Ορφανοτροφεία, στά Γηροκομεία κ.λ.π. και γι' αυτό το σκοπό καί μόνο θά πρέπει νά γίνονται αυτές.\nΤότε ή αγάπη μας είναι ειλικρινής».\nΓέροντος Πορφυρίου Ιερομονάχου «ΑΝΘΟΛΟΓΙΟ ΣΥΜΒΟΥΛΩΝ».


Τζιλ Ζάντερ - Βικιπαίδεια\n27 Νοεμβρίου 1943\nlanguage adulterator award (1997)\nΗ Χαϊντεμαρί Ζιλίν «Τζιλ» Ζάντερ (γεννημένη στις 27 Νοεμβρίου 1943 στο Βέζελμπουρεν) είναι Γερμανή σχεδιάστρια μόδας, που ακολούθησε το κίνημα του μινιμαλισμού και δημιούργησε τον οίκο μόδας Jil Sander. Η Τζιλ Ζάντερ σπούδασε μηχανική κλωστοϋφαντουργίας (αγγλικά: textile engineering) στο Κρέφελντ το 1963. Έπειτα, μετακόμισε στη Νέα Υόρκη, όπου έγινε αρθρογράφος σε περιοδικά μόδας. Στην ηλικία των 21, επέστρεψε στο Αμβούργο για να είναι με τα αδέρφια της, μετά τον ξαφνικό θάνατο του πατέρα της σε ηλικία 52 ετών.\nΣχέδιο της Jil Sander για την εταιρία Uniqlo 2011\nΆνοιξε την πρώτη της μπουτίκ στο Ρότερμπαουμ του Αμβούργου, όπου πουλούσε σχέδια δικά της και άλλων σχεδιαστών. Το 1973 κυκλοφόρησε την πρώτη της συλλογή. Αρχικά έγινε γνωστή για τον σχεδιασμό κομψών γυναικείων ρούχων, τα οποία ήταν συνήθως κατασκευασμένα σε πολυτελή υφάσματα. Οι συλλογές επικεντρώνονταν στην απλότητα, τη δομή και το σχήμα και όχι τόσο στην διακόσμηση. Η Ζάντερ το 1979 διεύρυνε τη γκάμα προϊόντων της εταιρίας, πουλώντας καλλυντικά και αρώματα. Η σχεδιάστρια θεωρείται από πολλούς μια από τους κύριους σχεδιαστές που επηρέασαν το μινιμαλιστικό στυλ της δεκαετίας του 1990. Η σχεδιάστρια πούλησε το 75% των μετοχών της εταιρείας το 1999 στον Ιταλικό οίκο μόδας Prada και παραιτήθηκε λίγους μήνες αργότερα, λόγω διαφορών δημιουργικής φύσεως. Στα χέρια του νέου διευθυντή δημιουργίας Μίλαν Βουκμίροβιτς, ο οποίος παλαιότερα είχε εργαστεί για τις εταιρείες Colette και Gucci, η εταιρεία δεν κατάφερε να πετύχει την ίδια επιτυχία που είχε με την ιδρυτή της. Η Ζάντερ επέστρεψε στην εταιρεία για μια μικρή περίοδο (2003 – 04) , παρ' όλα αυτά ξαναπαραιτήθηκε λίγο αργότερα . Στην εφταετία που δεν ασχολούνταν με την εταιρία η σχεδιάστρια συνεργάστηκε με την Ιαπωνική μάρκα Uniqlo, με την οποία δημιούργησαν τη σειρά +J. Τον Φεβρουάριο του 2012 επέστρεψε ως διευθυντής δημιουργίας στην εταιρεία της, κάνοντας μια συλλογή την άνοιξη του 2013. Τον Οκτώβριο του 2013 ανακοινώνει πως εγκαταλείπει οριστικά την εταιρεία της.\nΗ Τζιλ Ζάντερ έχει βραβευθεί με το Μπουντεσφέρσντιντκροιτς (Bundesverdienstkreuz, Ομοσπονδιακό Τάγμα Τιμής) από την Ομοσπονδιακής Δημοκρατία της Γερμανίας για τα επιτεύγματα της στη βιομηχανία της μόδας.\n↑ 1,0 1,1 (Αγγλικά) SNAC. w69m1qnd. Ανακτήθηκε στις 9 Οκτωβρίου 2017.\n↑ 2,0 2,1 «Encyclopædia Britannica» (Αγγλικά) biography/Jil-Sander. Ανακτήθηκε στις 9 Οκτωβρίου 2017.\n↑ 3,0 3,1 FemBio. 24092. Ανακτήθηκε στις 9 Οκτωβρίου 2017.\n↑ 4,0 4,1 (Γερμανικά) Munzinger-Archiv. 00000016745. Ανακτήθηκε στις 9 Οκτωβρίου 2017.\n↑ 5,0 5,1 (Γερμανικά) Εγκυκλοπαίδεια Μπρόκχαους. sander-jil.\n↑ vds-ev.de/wp-content/uploads/2015/10/sprachpanscher_1997.pdf. Ανακτήθηκε στις 5 Ιανουαρίου 2019.\nΤο logo της εταιρίας της\nISNI: 0000 0000 7872 4165\nΑνακτήθηκε από "https://el.wikipedia.org/w/index.php?title=Τζιλ_Ζάντερ&oldid=8071927"\nΤελευταία τροποποίηση 13:09, 15 Φεβρουαρίου 2020.


Νίκος Κουτσιανάς στην «Κ»: Χρειαζόμαστε εθνικό business plan – Lefkadazin\nΑρχικήΣυνεντεύξειςΝίκος Κουτσιανάς στην «Κ»: Χρειαζόμαστε εθνικό...\nlefkadazin 28 Αυγούστου 2019 Συνεντεύξεις\nΚατάφερε, πάντως, να πάει Γυμνάσιο, στο Δομοκό – μεγάλο επίτευγμα για ένα φτωχό παιδί όπως εκείνος. «Ευτυχώς φιλοξενήθηκα σε συγγενικό σπίτι. Με τα πόδια επέστρεφα στο χωριό το Σάββατο το μεσημέρι και έφευγα ξανά για το Δομοκό το απόγευμα της Κυριακής, φορτωμένος με το καλάθι μου: 3,5 ώρες διαδρομής, φυσικά με τα πόδια. Αλλά είχα βαθιά επιθυμία να αλλάξω τη ζωή μου. Ξέρεις τι σημαίνει να ονειρεύεσαι ένα πατίνι; Οχι να το αγοράσεις, να το φτιάξεις μόνος σου. Αν ονειρεύεσαι κάτι, έχεις πολλές πιθανότητες να το πετύχεις. Κι αν το πετύχεις, ονειρεύεσαι κάτι καινούργιο. Αυτός είναι ο κύκλος της ζωής – και της δημιουργίας», λέει ο Νίκος Κουτσιανάς. «Βέβαια, δεν ήμουν ο μόνος που πέρασε δυσκολίες, ήμασταν πολλοί την εποχή εκείνη. Αλλά κοιτάξτε ειρωνεία: η δική μας η γενιά, που τόσο υπέφερε, ήταν εκείνη που δημιούργησε αυτό το τεράστιο χρέος για τη χώρα μας. Και κανείς δεν έχει βγει να ζητήσει μια συγγνώμη…».\nΑυτή η επιμονή είναι η κύρια εξήγηση πίσω από το success story της Apivita. Σε εκείνο το πρώτο μικρό φαρμακείο πήγε, ως ασκούμενη φοιτήτρια της Φαρμακευτικής, η μετέπειτα σύζυγός του, Νίκη, «η μελισσούλα του», όπως την αποκαλεί. «Ερωτευτήκαμε και από τότε πορευόμαστε μαζί στο ευ ζην και στο επιχειρείν». Αρχισαν να φτιάχνουν τα δικά τους προϊόντα: φυτικά σαπούνια, κρέμες βασιλικού πολτού, μείγματα βοτάνων, διάφορες ποικιλίες μελιών, μεταξύ άλλων. «Το πρώτο μας σαπούνι ήταν μαύρο και μύριζε θυμάρι. Φτιάχναμε σαπουνομάζα με πρόπολη, μέλι και κερί. Σπάσαμε πολλές μηχανές, ήταν δύσκολο να ανακατευτεί. Και δεν λέγαμε απλώς ότι περιείχε μέλι: έναν ντενεκέ ρίχναμε στο μπουράτο (σ.σ.: περιστρεφόμενο κάδο). Το βάζαμε σε μπάρες και το κόβαμε με το μαχαίρι…».\n«Κοιτάξτε ειρωνεία: Η δική μας η γενιά, που τόσο υπέφερε, ήταν εκείνη που δημιούργησε αυτό το τεράστιο χρέος για τη χώρα μας. Και κανείς δεν έχει βγει να ζητήσει μια συγγνώμη…», λέει ο Νίκος Κουτσιανάς.\n«Εμπνευστήκαμε όμως και από τους αρχαίους Ελληνες φιλοσόφους και ιδιαίτερα από τους πατέρες της Ιατρικής, της Φαρμακευτικής, της Βοτανικής – τον Ιπποκράτη, τον Διοσκουρίδη, τον Θεόφραστο, τον Γαληνό. Πιστέψαμε στην πολιτιστική και επιστημονική κληρονομιά 3.000 χρόνων και, με οδηγό τον ελληνικό τρόπο ζωής, το ευ επιχειρείν, την ηθική και τη γνώση, δημιουργήσαμε προϊόντα που προβάλλουν την ελληνικότητά μας. Βέβαια, αν η Νίκη, η ψυχή όλης της επιχειρηματικής δραστηριότητας, δεν έβγαινε με το ξύλινο κασελάκι των σαπουνιών να πουλήσει στα φαρμακεία, δεν θα υπήρχαμε σήμερα. Εγώ ντρεπόμουν. Είχα και ιδεολογικό θέμα: ως αριστερός, πώς να πω ότι είμαι επιχειρηματίας; Σήμερα, με την εμπειρία τόσων δεκαετιών, λέω ότι η πιο υγιής κοινωνική “οντότητα” είναι η επιχείρηση…».\nTrackback: Νίκος Κουτσιανάς στην «Κ»: Χρειαζόμαστε εθνικό business plan | lefkadaonline.gr


Affiliate marketing - | beauty-secrets.gr\nΕτικέτα: Affiliate marketing\nΑυξήστε τα κέρδη σας με το Affiliate Marketing\nΑυξήστε τα κέρδη σας με το Affiliate Marketing Με τον όρο Affiliate marketing εννοούμε την χρήση μιας ιστοσελίδας που πουλάει προϊόντα ή υπηρεσίες από άλλες ιστοσελίδες που ονομάζονται affiliates ή αλλιώς συνεργάτες. Μια άλλη ονομασία που επικρατεί είναι online marketing ή internet marketing ή performance marketing. Αξίζει να σημειωθεί πως με το affiliate marketing μπορείτε να ασχοληθείτε ακόμη και αν δεν έχετε την δική σας ιστοσελίδα ή προϊόν. Η Linkwise είναι πιο καλή εταιρεία στην Ελλάδα σχετικά με affiliate marketing στην οποία μπορείτε είτε ως διαφημιζόμενος να διαφημίσετε και να προωθήσετε την ιστοσελίδα σας, είτε ως διαφημιστής να προωθήσετε έναντι προμήθειας τα προϊόντα κάποιου άλλου. Ποια είναι η διαδικασία για το affiliate marketing; Η διαδικασία για να ξεκινήσετε τ...


Αυτοί είναι οι μνημονιακοί εκσυγχρονιστές που θα διαχειριστούν τα 32 δισ. ευρώ... Βοήθειά μας\n7-06-2020 • 8:30πμ\nΧωρίς κοινωνικές αναφορές, με προφίλ… Στουρνάρα και σημιτική αντίληψη περί εκσυγχρονισμού η ομάδα που φέρνει ο Κυριάκος, παραμερίζοντας το οικονομικό επιτελείο του\nΖητούσαν το 2015 την άνευ όρων συνθηκολόγηση\nΟταν, το 2015, η χώρα βρισκόταν σε μια σκληρότατη διαπραγμάτευση με τους δανειστές, λίγο πριν από την υπογραφή του Μνημονίου μια ομάδα «σοφών» δημοσίευσε κείμενο-έκκληση για «άμεση συμφωνία» ή, αλλιώς, συνθηκολόγηση της Ελλάδας με τη Μέρκελ, τον Σόιμπλε και τους λοιπούς δανειστές-δυνάστες, που θα έπρεπε άμεσα να υπογράψει η κυβέρνηση, ακόμη κι αν αυτή ήταν «μέτρια» και χωρίς τις απαιτούμενες διαρθρωτικές αλλαγές. Ανάμεσα σε αυτούς τους… σοφούς, που ζητούσαν άμεση συνθηκολόγηση ενώ ακόμη η διαπραγμάτευση εξελισσόταν, βρίσκονται και τρία από τα βασικά ονόματα της επιτροπής που θα αναλάβει ρόλο στην επεξεργασία και υλοποίηση ενός σχεδίου αξιοποίησης των πόρων που θα μπορούσε να λάβει η Ελλάδα στο πλαίσιο του ευρωπαϊκού πακέτου το οποίο επεξεργάζεται η Ε.Ε.\nΠρόκειται για τους Χριστόφορο Πισσαρίδη, Δημήτρη Βαγιανό και Κώστα Μεγήρ, οι οποίοι σε ένα κείμενο με τίτλο «Συμφωνία άμεσα» έγραφαν: «Η συμφωνία της τελευταίας στιγμής θα είναι μέτρια και χωρίς τις απαιτούμενες διαρθρωτικές αλλαγές. Αλλά θα είναι κατά πολύ υπέρτερη σε σύγκριση με το χάος της χρεοκοπίας και της δραχμής. Η ελληνική κυβέρνηση πρέπει να την υπογράψει άμεσα!»\nΚατ’ άλλους, όμως, ο σκοπός της επιτροπής δεν είναι απλά να έχει συμβουλευτικό ρόλο. Αντιθέτως, βλέπουν μια σαφή προσπάθεια του πρωθυπουργού Κυριάκου Μητσοτάκη να παραμερίσει τους οικονομικούς υπουργούς της κυβέρνησης και να επιβάλει έναν συγκεκριμένο οικονομικό σχεδιασμό, με ιδιαίτερη έμφαση σε μεταρρυθμίσεις οι οποίες θα έχουν στόχο τη μείωση των πολιτικών αντιστάσεων σε αυτές. Κοινοβουλευτικός με μακρά πείρα στον χώρο της Κεντροδεξιάς σημείωνε ότι η κυβέρνηση Μητσοτάκη, με τις επιλογές της στα πρόσωπα της επιτροπής, επιχειρεί να αναπαραγάγει στο διηνεκές τον Γιάννη Στουρνάρα και να φέρει στο επίκεντρο της πολιτικής ζωής του τόπου μια εκδοχή του εκσυγχρονιστικού αφηγήματος της εποχής Σημίτη – του οποίου οι εκπρόσωποί δεν είναι ιδιαίτερα δημοφιλείς στους ψηφοφόρους και γι’ αυτό τους βάζει από την «πίσω πόρτα».\nΟ Χριστόφορος Πισσαρίδης, γεννημένος στη Λευκωσία, τιμήθηκε το 2010 με το Νόμπελ Οικονομικών, μαζί με τους Ντέιλ Τ. Μόρτενσεν και Πίτερ Ντάιαμοντ, για τη συνεισφορά του στη θεωρία της αναζήτησης τριβών και τη μακροοικονομία. Ο καθηγητής με τη βρετανική και την κυπριακή υπηκοότητα ειδικεύεται στην οικονομία της ανεργίας, στις πολιτικές ανάπτυξης και τις διαρθρωτικές μεταρρυθμίσεις. Το 2012, ο κ. Πισσαρίδης είχε προταθεί από τον Ανδρέα Λοβέρδο ως το πρόσωπο το οποίο θα έπρεπε να λάβει τη θέση του εκπροσώπου της χώρας μας για την αναδιαπραγμάτευση του Μνημονίου, κάτι που δείχνει τις συμπάθειες που είχε στον συγκεκριμένο χώρο. Αίσθηση είχε προκαλέσει και το 2017 η παρέμβασή του, μέσω του Σκάι, στην οποία προέβλεπε τέταρτο Μνημόνιο για τη χώρα μας λόγω της αδυναμίας της να βγει στις αγορές. Τότε είχε επισημάνει την ανάγκη μεταρρυθμίσεων για να έρθουν επενδύσεις και εξέφραζε τη διαφωνία του για τη μείωση του αφορολογήτου. Επιπλέον, ανέφερε πως πρέπει να υπάρξει παρέμβαση στο Ασφαλιστικό, καθώς η συνταξιοδοτική δαπάνη ως ποσοστό επί του ΑΕΠ είναι πολύ μεγάλη. Ιδιαίτερα σημαντικός θεωρείται ο ρόλος του και στην απόφαση της Κύπρου να προχωρήσει σε «κούρεμα» των τραπεζικών καταθέσεων. Ο ίδιος αργότερα τόνιζε ότι με το «κούρεμα» δόθηκε μεγάλος δημοσιονομικός χώρος στην κυβέρνηση της χώρας. Κι αυτό γιατί το ποσό που συγκεντρώθηκε από τις καταθέσεις ήταν πολύ μεγάλο, φτάνοντας τα 9 με 10 δισ. ευρώ, δηλαδή περίπου το 60% του ΑΕΠ της Κύπρου. «Τα χρήματα πρέπει να βρεθούν από κάπου» σημείωνε.\nΟ Νίκος Βέττας είναι γενικός διευθυντής στο Ιδρυμα Οικονομικών και Βιομηχανικών Ερευνών (ΙΟΒΕ) από το 2013, καθηγητής στο Οικονομικό Πανεπιστήμιο Αθηνών από το 2003, όπου έχει υπηρετήσει ως πρόεδρος του Τμήματος Οικονομικής Επιστήμης, και μέλος του συμβουλίου του ιδρύματος. Και αυτός στο τέλος του 2018 δεν απέκλειε νέο Μνημόνιο, ενώ θεωρούσε ότι η χώρα μας «δεν πήρε τα μαθήματα που έπρεπε» από τα προηγούμενα, μιλώντας για μεταρρυθμίσεις που δεν έγιναν. Εχει αναφερθεί σε «πάρα πολύ υψηλές συντάξεις που δίνουμε στο σύνολο του πληθυσμού», αλλά και στο πόσο «στενή» είναι η φορολογική βάση στην Ελλάδα, ενώ την ίδια εποχή προειδοποιούσε ότι τυχόν αύξηση των μισθών θα οδηγήσει σε ελάττωση της ανταγωνιστικότητας, αφού η βελτίωσή της επετεύχθη μέσω της μείωσής τους.\nΟ Δημήτρης Βαγιανός είναι καθηγητής Χρηματοοικονομικών στο London School of Economics, όπου διευθύνει και το κέντρο «Paul Woolley» για τη μελέτη των δυσλειτουργιών των αγορών κεφαλαίου. Τα προηγούμενα χρόνια δίδαξε στα Πανεπιστήμια Στάνφορντ και ΜΙΤ των ΗΠΑ. Υπέρμαχος και αυτός, όπως ο Ν. Βέττας, των δημοσίων επενδύσεων, δήλωνε ότι δεν φταίει το Μνημόνιο που οι ελληνικές κυβερνήσεις δεν έδωσαν έμφαση στις μεταρρυθμίσεις. Είχε στο παρελθόν τοποθετηθεί υπέρ της περικοπής κρατικών δαπανών οι οποίες αφορούν μισθολογικά και ασφαλιστικά προνόμια ορισμένων ομάδων, κυρίως σε ΔΕΚΟ, απαντώντας σε ερώτηση σχετικά με το αν υπάρχει «λίπος» στο Ελληνικό Δημόσιο. Θεωρείται και αυτός οπαδός των μεταρρυθμίσεων -μειώσεις φορολογικών συντελεστών, ασφαλιστικό πολλαπλών πυλώνων και μεταρρυθμίσεις σε δημόσια διοίκηση και Παιδεία αποτελούν βασικά πεδία γι’ αυτές-, τις οποίες επισημαίνει ως τον μόνο τρόπο για να μην υπάρξει νέα κρίση, που θα μας οδηγήσει ξανά σε μνημονιακές περιπέτειες.\nΟ Κώστας Μεγήρ είναι καθηγητής Οικονομικών στο Γέιλ. Εχει διατελέσει επισκέπτης καθηγητής στο University College London και στα Πανεπιστήμια του Στάνφορντ και του Σικάγο. Είναι άλλος ένας οπαδός των μεταρρυθμίσεων, που θεώρησε τα Μνημόνια ως «άλλη μια μεγάλη χαμένη ευκαιρία», καθώς εστιάσαμε στη δημοσιονομική πειθαρχία αντί σε μια πραγματική στροφή στις μεταρρυθμίσεις. Πάντως, ήδη από το 2011 διέκρινε δύο πορείες για την ευρωζώνη. Από τη μια, τη δυνατότητα μεταφοράς πόρων από τη μία χώρα στην άλλη με κατάργηση της εθνικής ανεξαρτησίας και, από την άλλη, τη διάλυση. Με το τέλος του Μνημονίου εμφατικά τόνιζε ότι το φινάλε του προγράμματος διάσωσης δεν σημαίνει πως τα προβλήματα της ελληνικής οικονομίας έχουν λυθεί, ούτε ότι η λιτότητα τελείωσε. «Κατά μία έννοια, η ελληνική κυβέρνηση θα πρέπει να είναι πιο πειθαρχημένη τώρα, διότι θα πρέπει να στηρίζεται στις διεθνείς αγορές και σε λογικά επιτόκια για να είναι σε θέση να δανειστεί».\nΟ Κυριάκος Ανδρέου είναι επικεφαλής του συμβουλευτικού τμήματος της PwC Ελλάδας και μέλος του διοικητικού συμβουλίου. Υποστηρικτής και αυτός των «μεταρρυθμίσεων», έχει ισχυρισθεί ότι στα χρόνια των Μνημονίων, ενώ η Ευρώπη αλλά και ο υπόλοιπος κόσμος διαμόρφωναν ήδη το «αύριο» μέσα από μια ψηφιακή επανάσταση, με ανατροπές στους τομείς της τεχνολογίας, της εκπαίδευσης και της αγοράς εργασίας, εμείς ήμασταν επικεντρωμένοι στη δημοσιονομική προσαρμογή. Ετσι, η έξοδος από το 3ο Μνημόνιο μας βρήκε εντελώς ανέτοιμους, το αύριο της Ελλάδας παραμένει ακόμη το ζητούμενο και, παρ’ όλα αυτά, ο δημόσιος διάλογος εστιάζει ακόμη στα λάθη του παρελθόντος και όχι στη διαμόρφωση του μέλλοντος.\nΟ Κωνσταντίνος Αρκολάκης είναι αναπληρωτής καθηγητής στο Γέιλ. Η έρευνά του επικεντρώνεται σε ζητήματα διεθνούς οικονομικής και των οικονομικών του χώρου, ενώ προέρχεται από τη Στρατιωτική Σχολή Αξιωματικών Σωμάτων. Υπέρμαχος και αυτός των θεμελιωδών αλλαγών, έχει κατηγορήσει τη διαφθορά του ελληνικού οικονομικού και πολιτικού συστήματος για τη σοκαριστική καταβύθιση της ελληνικής οικονομίας και έχει σημειώσει ότι το παλιό ελληνικό οικονομικό, πολιτικό και κοινωνικό μοντέλο κατέρρευσε εκ των έσω.\nΟ Μανώλης Γαλενιανός είναι καθηγητής Οικονομικών στο Πανεπιστήμιο Royal Holloway του Λονδίνου. Γεννήθηκε το 1979 στην Αθήνα, πήρε το διδακτορικό του από το University of Pennsylvania το 2006 και ήταν επίκουρος καθηγητής Οικονομικών στο Pennsylvania State University από το 2006 έως το 2013. Εξειδικεύεται στη μακροοικονομία, ενώ είναι μέλος και του ΕΛΙΑΜΕΠ.\nΟ Χρήστος Γκενάκος είναι αναπληρωτής καθηγητής στο Τμήμα Οικονομικών Επιστημών του Οικονομικού Πανεπιστημίου Αθηνών. Ελαβε το διδακτορικό του δίπλωμα στην Οικονομική Επιστήμη από το London Business School. Εργάστηκε για πέντε χρόνια ως λέκτορας, εταίρος (fellow) και διευθυντής Σπουδών στα Οικονομικά στο Selwyn College του Κέμπριτζ. Είναι κάτοχος μεταπτυχιακού διπλώματος στα Οικονομικά από το University College London και απόφοιτος του Tμήματος Οικονομικών Επιστημών του Εθνικού και Καποδιστριακού Πανεπιστημίου.\nSvetoslav Danchev (IOBE), υπεύθυνος Τμήματος Μικροοικονομικής Ανάλυσης του ΙΟΒΕ.\nΓεννήθηκε στη Σόφια το 1977. Είναι πτυχιούχος του Οικονομικού Τμήματος του University College London και κατέχει μεταπτυχιακό δίπλωμα M.Sc. στην Οικονομική Θεωρία από το London School of Economics, μεταπτυχιακό δίπλωμα από το διαπανεπιστημιακό πρόγραμμα «Μαθηματικά της Αγοράς και της Παραγωγής» (ΕΚΠΑ και ΟΠΑ) και μεταπτυχιακό δίπλωμα M.Phil. από το Οικονομικό Τμήμα του Πανεπιστημίου Αθηνών.\nΗ Δρ Φοίβη Κουντούρη (με διδακτορικό από το Πανεπιστήμιο του Κέμπριτζ) κατέχει την έδρα της Βιώσιμης Ανάπτυξης στην Οικονομική Σχολή του Οικονομικού Πανεπιστημίου Αθηνών και είναι η εκλεγμένη πρόεδρος της Ευρωπαϊκής Επιστημονικής Ενωσης Οικονομολόγων Περιβάλλοντος και Φυσικών Πόρων (EAERE), με περισσότερους από 1.200 συνεργαζόμενους επιστημονικούς φορείς σε περισσότερες από 75 χώρες-μέλη. Το επιστημονικό έργο της την κατατάσσει στο 1% των γυναικών οικονομολόγων παγκοσμίως με 15 βιβλία και μονογραφίες, και πάνω από 250 επιστημονικές δημοσιεύσεις.\nΟ Αλέξανδρος Κρητικός γεννήθηκε το 1965 στο Μόναχο από Ελληνα πατέρα και Γερμανίδα μητέρα. Σπούδασε στο Πανεπιστήμιο του Μονάχου Οικονομία και Πολιτικές Επιστήμες. Για την Ελλάδα θεωρεί ότι η ύφεση δεν αποκλείεται να φτάσει στο 10%, εφόσον οι τουριστικές επιχειρήσεις και οι απασχολούμενοι στον τουρισμό δεν καταφέρουν να αναπληρώσουν με κάποιον τρόπο τα έσοδα του 2020, δεδομένου ότι η φετινή σεζόν θα πρέπει να θεωρείται χαμένη. Ερωτηθείς ποιες πρέπει να είναι οι πολιτικές της ελληνικής κυβέρνησης προκειμένου να σταθεί στα πόδια της η ελληνική οικονομία, απαντά «η έμφαση στην ψηφιοποίηση και η αταλάντευτη προσήλωση στις μεταρρυθμίσεις. Οσο δεν επιλύονται οι γνωστές ελληνικές παθογένειες, δηλαδή η γραφειοκρατία, η υπερ-ρύθμιση της οικονομίας, η αργή απονομή δικαιοσύνης, θα συνεχίσει να υπάρχει πρόβλημα στο μέτωπο της προσέλκυσης επενδύσεων. Τούτο δεν σημαίνει ότι η κυβέρνηση δεν πρέπει να επιμείνει, ακόμη πιο δυναμικά από πριν, στο να εξαλείψει όλα τα παραπάνω».\nΗ Δάφνη Νικολίτσα είναι επίκουρη καθηγήτρια στο Τμήμα Οικονομικών του Πανεπιστημίου Κρήτης. Εχει διατελέσει οικονομική εμπειρογνώμων στη Διεύθυνση Οικονομικών Μελετών της Τραπέζης της Ελλάδος. Εχει εργαστεί σε ερευνητικές θέσεις [Πανεπιστήμιο του Μάντσεστερ, Πανεπιστήμιο της Οξφόρδης, Μονάδα Ερευνας και Ανάλυσης του Συμβουλίου Οικονομικών Εμπειρογνωμόνων, χρηματοπιστωτικός τομέας (Tudor Proprietary Trading στην Εμπορική Τράπεζα)]. Η έρευνά της εστιάζεται στα οικονομικά της εργασίας και στη βιομηχανική οργάνωση.\nΠρόεδρος και καθηγητής του Τμήματος Διοικητικής Επιστήμης και Τεχνολογίας στο Οικονομικό Πανεπιστήμιο Αθηνών, είναι κάτοχος διπλώματος MEng στην Τεχνολογία Λογισμικού και διδακτορικού διπλώματος στην Επιστήμη Υπολογιστών από το Imperial College London. Το 2009 υπέβαλε το βιογραφικό του μέσω opengov, διεκδικώντας τη θέση του γενικού γραμματέα Πληροφοριακών Συστημάτων για να δει στην πράξη πώς λειτουργούν στο Δημόσιο όσα διδάσκει στο Οικονομικό Πανεπιστήμιο. Το αποτέλεσμα ήταν έπειτα από δύο χρόνια στο υπουργείο Οικονομικών να παραιτηθεί, επικαλούμενος «προσωπικούς λόγους».\nΠρώην πρόεδρος του Συμβουλίου Οικονομικών Εμπειρογνωμόνων (ΣΟΕ), διορισμένος από τον Γιάννη Στουρνάρα. Διετέλεσε σύμβουλος του Γιώργου Παπανδρέου όταν ήταν πρωθυπουργός και του Γιάννη Στουρνάρα όταν ήταν υπουργός Οικονομικών, προέρχεται από την εκσυγχρονιστική Αριστερά και φέρεται ότι πέρασε και από τη ΔΗΜ.ΑΡ. Η συνταγή που ακολουθήθηκε κατά τα πρώτα μνημονιακά χρόνια για την πλήρη αφαίμαξη των εισοδηματικών τάξεων φέρει την ίδια υπογραφή: Παναγιώτης Τσακλόγλου. Από τις αρχές της δεκαετίας του 2000, άνθρωποι που τον θυμούνται έχουν να λένε ότι εξέφραζε θέσεις «πρωτοποριακές» αναφορικά με τον περιορισμό των κοινωνικών δαπανών.\nΟ Αρίστος Σ. Δοξιάδης γεννήθηκε το 1951, μεγάλωσε στην Αθήνα και σπούδασε Κοινωνικές Επιστήμες και Οικονομικά στo Χάρβαρντ και το Πανεπιστήμιο του Λονδίνου. Ξεκίνησε τη σταδιοδρομία του με μελέτες δημόσιας πολιτικής για το ελληνικό κράτος και για διεθνείς οργανισμούς. Εχει αξιολογήσει εκατοντάδες επιχειρηματικά σχέδια και έχει συνεργαστεί με δεκάδες επιχειρηματίες. Από το 2010 γράφει άρθρα για την κρίση και τους θεσμούς στην ελληνική οικονομία. Ιστολογεί στο aristosd.wordpress.com.\nΝίκος Καραμούζης (πρόεδρος Grant Thornton)\nO Νίκος Καραμούζης ήταν στη διοικητική ομάδα της Eurobank, όταν η τράπεζα δήλωσε αδυναμία να χρηματοδοτηθεί από τον ιδιωτικό τομέα για να διασωθεί κι έτσι σώθηκε από τους Ελληνες φορολογουμένους. Στη συνέχεια πέρασε από τον όμιλο της Τράπεζας Πειραιώς (Γενική Τράπεζα), έγινε πρόεδρος στην Ελληνική Ενωση Τραπεζών (ΕΕΤ), ενώ το 2018 προσπάθησε να διοριστεί επικεφαλής στην Εθνική Τράπεζα, αλλά έχασε τη θέση από τον Παύλο Μυλωνά. Επειτα από αυτή την αποτυχημένη απόπειρα, έλαβε τιμητική θέση ως πρόεδρος στην ελεγκτική εταιρία Grant Thornton. Ο Νικόλαος Καραμούζης είναι πρόεδρος της Grant Thornton Φορολογικών και Συμβουλευτικών Υπηρεσιών, με τριακονταετή πορεία στο ελληνικό τραπεζικό σύστημα. Εχει διατελέσει πρόεδρος και αναπληρωτής διευθύνων σύμβουλος του Ομίλου Eurobank και πρόεδρος της Ελληνικής Ενωσης Τραπεζών. Επιπλέον, διετέλεσε υποδιοικητής της Εθνικής Τράπεζας της Ελλάδος, πρόεδρος της ΕΤΕΒΑ, διευθύνων σύμβουλος της Geniki Bank και σύμβουλος Διοίκησης της Τράπεζας Πειραιώς, διευθυντής Συναλλάγματος στην Τράπεζα της Ελλάδος, υποδιοικητής στην ΕΤΒΑ και σύμβουλος στην Ομοσπονδιακή Τράπεζα του Κλίβελαντ των Ηνωμένων Πολιτειών. Εχει διατελέσει επίσης μέλος του διοικητικού συμβουλίου των εταιριών ΟΤΕ, Μυτιληναίος και CHIPITΑ, πρόεδρος της Global Finance και αντιπρόεδρος του ΣΕΒ και του ΣΕΤΕ.\nΟ κ. Καραμούζης είναι ομότιμος καθηγητής στο Πανεπιστήμιο Πειραιά και μέχρι τον Σεπτέμβριο του 2013 κατείχε τη θέση του καθηγητή στο Τμήμα Τραπεζικής και Χρηματοοικονομικής Διοικητικής.\nΤο βιβλίο-μανιφέστο «Πέρα από τη λιτότητα»\nΤο βιβλίο «Πέρα από τη λιτότητα: Για μια νέα δυναμική στην ελληνική οικονομία» εκδόθηκε τον Οκτώβριο του 2017. Επιμελητές του, ο βασικός κορμός της «επιτροπής σοφών», οι Χ. Πισσαρίδης, Ν. Βέττας, Δ. Βαγιανός και Κ. Μεγήρ, ενώ κεφάλαια του βιβλίου έχουν γράψει και άλλα μέλη της επιτροπής, όπως ο Κώστας Αρκολάκης, η Δάφνη Νικολίτσα, ο Χρήστος Γκενάκος και γνωστά ονόματα, με παρελθόν στην πολιτική σκηνή της χώρας, όπως ο Γκίκας Χαρδούβελης και η Αντιγόνη Λυμπεράκη. Αυτό το οποίο αποτιμάται ως κυρίαρχο στο βιβλίο είναι ότι, για να αλλάξουν οι προοπτικές της ελληνικής οικονομίας, είναι απαραίτητο να αλλάξουν οι υπάρχοντες θεσμοί μέσω ριζικών μεταρρυθμίσεων.\nΑπό την ανάλυση στο βιβλίο προκύπτει ότι οι ελληνικοί θεσμοί χρειάζονται βαθιές τομές και πως σε ορισμένες περιπτώσεις θα πρέπει να σχεδιαστούν εξαρχής. Οι παρεμβάσεις στη διάρκεια της κρίσης επέφεραν επιμέρους βελτιώσεις, κάποιες πολύ σημαντικές, δεν δρομολογήθηκαν όμως μακροχρόνια βιώσιμες λύσεις… Η επίτευξη τούτων των αλλαγών θα βελτιώσουν τις οικονομικές επιδόσεις της χώρας, δρομολογώντας τη μετάβασή της σε ένα «νέο αναπτυξιακό υπόδειγμα». Σε αυτό, οι επενδύσεις και οι εξαγωγές θα πρέπει να αποτελούν μεγαλύτερο μέρος του εθνικού προϊόντος, ενώ η κατανάλωση και ο δανεισμός θα πρέπει να παίζουν μικρότερο ρόλο. Ειδική μνεία γίνεται στον ριζικό ανασχεδιασμό της δημοσιονομικής πολιτικής ως προϋπόθεση για την προσέλκυση επενδύσεων, με έμφαση στη μείωση της φορολογίας για τις επιχειρήσεις αλλά και στην επέκταση της «φορολογικής βάσης».


Ρόδος: Εφιαλτική νύχτα για φοιτήτρια - Akous. Νέα\n25 | ΑΠΡ | 2019\nΠοινική δίωξη για απόπειρα βιασμού άσκησε χθες το μεσημέρι, Μεγάλη Τετάρτη, η Εισαγγελέας Υπηρεσίας, σε βάρος ενός 28χρονου Ροδίτη DJ, που καταμηνύθηκε από 22χρονη φοιτήτρια, που σπουδάζει στο εξωτερικό.\nΗ 22χρονη και ο 28χρονος γνωρίζονταν από πιο παλιά. Έτσι η φοιτήτρια τον είχε ενημερώσει για την άφιξή της στη Ρόδο, για τις διακοπές του Πάσχα. Ο DJ φέρεται να την διαβεβαίωσε ότι θα την βοηθούσε να βρει εργασία σε εργαστήριο του νησιού με την ολοκλήρωση των σπουδών της.\nΕδωσαν ραντεβού στην οικία του για να την βοηθήσει να γράψει το βιογραφικό της και την μετέφερε εκεί το απόγευμα της Μεγάλης Τρίτης. Όταν μπήκαν στο σπίτι έβαλε τζαζ μουσική να παίζει και της είπε να πάνε στο δωμάτιό του, όπου είχε εγκατεστημένο τον υπολογιστή του για να φτιάξουν το βιογραφικό της.\nΦέρεται να της πρότεινε να πιούν ένα ποτό. Η ίδια που δεν πίνει αλκοόλ, υποστηρίζει πως όταν πήρε ένα χυμό διαπίστωσε ότι είχε μέσα κρασί και δεν τον ήπιε. Ο 28χρονος φέρεται να κλείδωσε την πόρτα του δωματίου, λέγοντάς της, ότι το κάνει για να μην τους ενοχλήσει κανείς. Κάθισαν στο κρεβάτι, γιατί δεν είχε γραφείο και άνοιξαν τον υπολογιστή.\nΟ 28χρονος φέρεται να την έπιασε από την μέση, να την ξάπλωσε στο κρεβάτι και να την φίλησε στο λαιμό ενώ η 22χρονη αντέδρασε αισθανόμενη άβολα, για τον πρόσθετο λόγο, ότι πρόκειται για τον σύντροφο της καλύτερής της φίλης.\nΥποστηρίζει ότι την έπιανε από τα χέρια και την τραβούσε. Εκείνη όπως λέει τον έσπρωχνε, ενώ επιχείρησε εις βάρος της κατ’ επανάληψη ασελγείς πράξεις. Κάποια στιγμή μπήκε στο σπίτι η αδελφή του, στην οποία η 22χρονη εξιστόρησε τι είχε γίνει και εκείνη εκνευρίστηκε. Μάλιστα μετά όλοι έφυγαν από την οικία και συνάντησαν την σύντροφο του 28χρονου.\nΗ 22χρονη επεσήμανε ότι δεν ανέφερε το γεγονός στην αστυνομία αισθανόμενη άβολα διότι πρόκειται για τον σύντροφο της καλύτερής της φίλης, τον οποίο γνωρίζει από 7ετίας και τον αγαπά σαν αδελφό της.\nΤόνισε ότι υπέστη σοκ και πάγωσε ενώ ζήτησε την ποινική του δίωξη και τη νόμιμη τιμωρία του. Ο ίδιος εξεταζόμενος αρνήθηκε την κατηγορία και επιφυλάχθηκε για να αναπτύξει τους υπερασπιστικούς του ισχυρισμούς ενώπιον της Ανακρίτριας υπηρεσίας σήμερα το μεσημέρι.